tripathysagar/odia_wiki huggingface dataset:
ଆଟାକ୍ସିଆ ହେଉଛି ଏକ ସ୍ନାୟୁରୋଗ ଚିହ୍ନ ଯେଉଁଥିରେ ମାଂସପେଶି ଚଳପ୍ରଚଳରେ ସମନ୍ୱୟର ଅଭାବ ଦେଖାଯାଏ । ଏହା ଫଳରେ ଚାଲିବାରେ ଅସୁବିଧା, କଥାବାର୍ତ୍ତା କରିବାରେ ଅସୁବିଧା ଓ ଅସ୍ୱାଭାବିକ ଚକ୍ଷୁ ଚଳନ ଦେଖାଯାଏ  ଏହି ରୋଗ ଜଟିଳ ହେଲେ ଅଣନିଶ୍ୱାସ, ଚାପ ଘାଆ ବା ଅବସାଦ ଦେଖାଯାଇପାରେ  ଏହା ମଦ୍ୟପାନ, ମସ୍ତିଷ୍କ ଅର୍ବୁଦ, ଷ୍ଟ୍ରୋକ୍, ଏକାଧିକ ସ୍କ୍ଲେରୋସିସ୍, ଗଳଗ୍ରନ୍ଥି ସ୍ୱଳ୍ପକ୍ରିୟତା ବା ହାଇପୋଥାଇରଏଡିଜ୍ମ , ମୁଣ୍ଡ ଆଘାତ, କିଛି ଔଷଧ ଏବଂ କେତେକ ଜେନେଟିକ୍ ଅବସ୍ଥା ହେତୁ ଏହା ହୋଇପାରେ  ଜେନେଟିକ ରୋଗ ମଧ୍ୟରେ ଅନ୍ତର୍ଭୁକ୍ତ ଫ୍ରେଡରିକ ଆଟାକ୍ସିଆ ଏବଂ ଉଇଲସନ ରୋଗ ଉଲ୍ଲେଖନୀୟ । ଗତିବିଧି ସମନ୍ୱିତ କରୁଥବା ସ୍ନାୟୁ ମଣ୍ଡଳୀର ସମସ୍ୟା ଯୋଗୁ ଏହି ରୋଗ ଉପୁଜେ  ଏହାର ତିନି ଉପବିଭାଗ ଅଛି, ଯଥା: - ସେରେବେଲାର, ସେନ୍‌ସରି ଓ ଭେଷ୍ଟିବୁଲାର  ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଉତ୍ତରାଧିକାରୀ ସୂତ୍ରରେ ଆସିଥିବା ରୋଗ ଆରୋଗ୍ୟ ହୁଏ ନାହିଁ । ଏହି ଅବସ୍ଥାର ପରିଚାଳନା ପାଇଁ ଚାଲିବା ଉପକରଣ ଏବଂ ଫିଜିଓଥେରାପି ଆବଶ୍ୟକ ହୁଏ । ୧00,000 ପିଲାଙ୍କ ମଧ୍ୟରୁ ଆଟାକ୍ସିଆ ପ୍ରାୟ ୨୬ ଜଣକୁ ପ୍ରଭାବିତ କରିଥାଏ  ଏହି ଶବ୍ଦଟି ଗ୍ରୀକ ଭାଷାରୁ ଆସିଛି - [ଏକ ନକାରାତ୍ମକ ଉପସର୍ଗ] + - [କ୍ରମ]  "କ୍ରମର ଅଭାବ"
ମିଷ୍ଟର୍ ରୋମିଓ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ଅଶିନୀ ଗଡ଼ନାୟକ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ବାରିକ ଓ ଲିପିକା ସେନାପତି । ପ୍ରୀତିରାଜ ଶତପଥୀ, ପିଣ୍ଟୁ ନନ୍ଦ, ପ୍ରଦ୍ୟୁମ୍ନ ଲେଙ୍କା, ହରିହର ମହାପାତ୍ର, ଚୌଧୁରୀ ଜୟପ୍ରକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୭ ନଭେମ୍ବର ୨୦୨୧ରେ ଏହି କଥାଚିତ୍ରଟି ଓଡ଼ିଆ ଦୂରଦର୍ଶନ ଚେନାଲ୍ ଜୀ ସାର୍ଥକରେ ମୁକ୍ତଲାଭ କରିଥିଲା । ଅଭିନୟ ଦୀପକ ବାରିକ - ସୂର୍ଯ୍ୟ ଲିପିକା ସେନାପତି - ନନ୍ଦିନୀ ପ୍ରୀତିରାଜ ଶତପଥୀ - ରୁଦ୍ର ପିଣ୍ଟୁ ନନ୍ଦ - ରାଜା ପ୍ରଦ୍ୟୁମ୍ନ ଲେଙ୍କା ହରିହର ମହାପାତ୍ର - ପଦନ୍ନା ଚୌଧୁରୀ ଜୟପ୍ରକାଶ ଦାସ - କାଳୀ ପ୍ରତିଭା ପଣ୍ଡା - ମିତା ଦେବି ବାରିକ - ଓକିଲ କାହାଣୀ ଗୀତ ଏବଂ ସଙ୍ଗୀତ ଏହି କଥଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶାଙ୍କ ଶେଖର, ଦୀପ୍ତିରେଖା ପାଢ଼ୀ, ପ୍ରଜ୍ଞା ହୋତା, ବିଶ୍ୱଜିତ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଜାତୀୟ ରାଜପଥ 63   ଭାରତ    (ପୂର୍ବରୁ ଜାତୀୟ ରାଜପଥ 16 ଥିଲା ),ଏକ ଭାରତୀୟ ଜାତୀୟ ରାଜପଥ  ।ଏହାର ସମୁଦାୟ ଦୈର୍ଘ୍ୟ 460 କିଲୋମିଟର ଓ ଏହା ତେଲେଙ୍ଗନା ରାଜ୍ୟର ନିଯମାବଦ ସହ ଛତିଶଗଡ଼ ରାଜ୍ୟର ଜଗଦଳପୁର ସହ ସଂଯୁକ୍ତ କରେ । ଏହି ରାଜପଠା ଭାରତୀୟ ରାଜ୍ୟ ମହାରାଷ୍ଟ୍ର ମଧ୍ୟ ଦେଇ ମଧ୍ୟ ଯାଇଥାଏ । ଏହି ରାଜପଥରେ ଥିବା ମୁଖ୍ୟ ସହରଗୁଡ଼ିକ ଏହିପରି , ତେଲେଙ୍ଗନା : ଅରମୂଢ଼ , ମୋରତାଡ , କମମରପଲ୍ଲୀ , ମେତପଲ୍ଲୀ , କୋରାତଳା ,ଜଗତିଆଲ ,ଲଖେତିପେଟ ,ମଞ୍ଚେରିଆଲ , ଜୟପୁର , ଚିନନୁର ମହାରାଷ୍ଟ୍ର : ଶିରୋଞ୍ଚା , କୋପେଲା , ପଥଗୁଡୁମ ଛତିଶଗଡ଼ : ଭୋପାଳପତନମ , ମଦ୍ଦେଦ , ବିଜାପୁର, ନିମେଦ,ଭାଇରାମଗଡ ,ଭେରେତୁମାନନର , ଗିଦାମ , ବଗମୁଣ୍ଡି ଆରମୁରଠାରେ ଏହି ରାଜପଥ , ଜାତୀୟ ରାଜପଥ 7କୁ ଅତିକ୍ରମ କରେ । ଭୋପାଳ୍ପତନାମଠାରେ ଏହା ଜାତୀୟ ରାଜପଥ 202 ସହିତ ମିଳିତ ହେଇଥାଏ । . କାରିମନଗରଠାରେ ଏହି ରାଜପଥ ଗୋଦାବରୀ ନଦୀକୁ ଅତିକ୍ରମ କରେ । ମହାରାଷ୍ଟ୍ର ସୀମା ନିକଟରେ ଏହା ପ୍ରାଣହିତ ନଦୀ ଓ ଇନ୍ଦ୍ରାବତୀ ନଦୀ ଉପରେ ଯାଇଥାଏ ।
ଡ. ଆଜମେରୀ ହକ୍ ବଧନ ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ଜଣେ ଦନ୍ତ ଚିକିତ୍ସକ । ସେ ୨୦୦୬ ମସିହାରେ ଲକ୍ସ ଚେନାଲ୍ ଆଇ ସୁପରଷ୍ଟାର ପ୍ରତିଯୋଗିତାରେ ୩ୟ ସ୍ଥାନ ଅଧିକାର କରିଥିଲେ । ୨୦୧୦ ମସିହାରେ ସେ ବଙ୍ଗଳାଦେଶୀ କଥାଚିତ୍ରରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ନିଜମ୍ ଆରୋନି, ଯେଉଁଥିରେ ସେ ଇଲିୟସ୍ କାଞ୍ଚନ ଓ ଚମ୍ପାଙ୍କ ସହ ଅଭିନୟ କରିଥିଲେ । ସେ ଅନେକ ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଛନ୍ତି । ଶିକ୍ଷା ଏବଂ ବୃତ୍ତି ଆଜମେରୀ ବାଂଲାଦେଶର ଢାକାସ୍ଥିତ ବାଂଲାଦେଶ ମେଡିକାଲ୍ କଲେଜରେ ପଢ଼ୁଥିଲେ, ଯେଉଁଠାରେ ସେ ଦନ୍ତ୍ୟ ସର୍ଜରୀରେ ସ୍ନାତକ କରିଥିଲେ । ସେ ମିଡିଆ ଇଣ୍ଡଷ୍ଟ୍ରୀ ପ୍ରତି ଯୁବାବସ୍ଥାରୁ ଆକୃଷ୍ଟ ଥିଲେ ଏବଂ ବିଭିନ୍ନ ସୌନ୍ଦର୍ଯ୍ୟ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ । ସେ ଚଇତ ପାଗଲା, ଶୁଭୋ ବିବାହ, ରୋଙ୍ଗ୍ ଏବଂ ବିଜିବିଜି ନଥିଙ୍ଗ୍ ଭଲି ଦୂରଦର୍ଶନ ଧାରାବାହିକ ପାଇଁ ଲୋକପ୍ରିୟତ ଅର୍ଜନ କରିଛନ୍ତି । ସେ ଜଣେ ଡେଣ୍ଟିଷ୍ଟ ଭାବରେ କାର୍ଯ୍ୟ କରିବା ସହ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମେ ଅଭିନୟ କରୁଛନ୍ତି ।
କିଶୋର ଚନ୍ଦ୍ର ସିଂହ ଦେଓ  (୨ ଜୁଲାଇ ୧୯୬୧ - ୨୮ ମଇ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କିଶୋର ଚନ୍ଦ୍ର ସିଂହ ଦେଓ ୧୯୬୧ ମସିହାର ଜୁଲାଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ନାରାୟଣ ସିଂହ ଦେଓ ଓ ମାତାଙ୍କ ନାମ ଶାନ୍ତି ଦେବୀ ଏବଂ ତାଙ୍କ ପତ୍ନୀଙ୍କ ନାମ ନନ୍ଦୀନି ଦେବୀ । ତାଙ୍କ ବାପା ଜଣେ ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ରାଜନୈତିକ ଜୀବନ କିଶୋର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କିଶୋର ୨୦୧୦ ମସିହାର ମଇ ୨୮ ତାରିଖରେ ୪୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ନାନ ଏକ ଓଭନରେ ପ୍ରସ୍ତୁତ ଏକ ଫ୍ଲେଟ ବ୍ରେଡ଼ ସଦୃଶ ଖାଦ୍ୟ ଯାହା, ପଶ୍ଚିମ ଏସିଆ ବ୍ୟଞ୍ଜନ, ମଧ୍ୟ ଏସିଆ ବ୍ୟଞ୍ଜନ ଏବଂ ଦକ୍ଷିଣ ଏସିଆ ବ୍ୟଞ୍ଜନରୁ ସାଧାରଣତଃ ମିଳିଥାଏ । ବ୍ୟୁତ୍ପତ୍ତି ଇଂରାଜୀରେ ନାନର ସର୍ବପ୍ରଥମ ରୂପ 1810 ମସିହାରୁ  "ଉଇଲିୟମ ଟୁକେ" ଙ୍କ ଯାତ୍ରା ସମୟରୁ ରହିଛି । ପାର୍ସୀୟନ ଭାଷା ଶବ୍ଦ ନୈନ ରୁଟି, ମଧ୍ୟ ଫରାସୀରେ ଏନ ଏନ ରୁଟି, ପାର୍ଥିୟନ ଭାଷାରେ ଏନ ଏନ ଏନ ରୁଟି , ବଲୁଚି ଭାଷାରେ ନାଗନ ରୁଟି ଏବଂ ସଗଦିୟନ ଭାଷାରେ ଏନ ଆଈ ଏନ ଏନ ରୁଟି ଭୋଜନ ରୂପେ ପ୍ରମାଣିତ ହୋଇଥାଏ । ନାନର ଏକ ବ୍ୟାପକ ବିତରଣ ରହିଛି, ଯେପରି ମଧ୍ୟ ଏସିଆ ଏବଂ ଦକ୍ଷିଣ ଏସିଆରେ କୁହାଯାଉଥିବା ବହୁ ପ୍ରକାରର ଭାଷାରେ ଉଧାର ନିଆଯାଇଛି , ଯେଉଁଠାରେ ସାଧାରଣତଃ ଏକ ପ୍ଲେଟବ୍ରେଟକୁ ସନ୍ଦର୍ଭିତ କରାଯାଇଥାଏ । ବର୍ତନୀ ନାନ 1979 ମସିହା ପୂର୍ବରୁ ପ୍ରମାଣିତ ହୋଇଥାଏ , ଏବଂ ତା 'ପରେ ସାମାନ୍ୟ ଇଂରାଜୀ ବର୍ତନୀ ହୋଇଯାଇଛି ।
ଧର୍ମଶାଳା  (କ୍ରମିକ ସଂଖ୍ୟା: ୫୧) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଧର୍ମଶାଳା ବ୍ଳକ ଓ ରସୁଲପୁର ବ୍ଳକର କିଛି ଅଞ୍ଚଳ । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଣବ ବଳବନ୍ତରାୟ  (କଳ୍ପତରୁ ଦାସଙ୍କ ପୁଅ), ଭାରତୀୟ ଜନତା ପାର୍ଟିର ପାର୍ଥି ପ୍ରାର୍ଥୀ ରମେଶ ଚନ୍ଦ୍ର ପରିଡ଼ାଙ୍କଠାରୁ ୫୨୭୩୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଣବ ବଳବନ୍ତରାୟ  (କଳ୍ପତରୁ ଦାସଙ୍କ ପୁଅ) ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶ୍ରୀନାଥ ମିଶ୍ରଙ୍କଠାରୁ ୮୫୭୮୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ କଳ୍ପତରୁ ଦାସ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କାଙ୍ଗାଳି ଚରଣ ପଣ୍ଡାଙ୍କଠାରୁ ୩୫,୧୩୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ନୀହାରିକା ସାହୁ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅନେକ ଓଡ଼ିଆ କଥାଚିତ୍ରରେ କାମ କରିଛନ୍ତି । ପ୍ରାରମ୍ଭିକ ଜୀବନ ନୀହାରିକା ସାହୁ ଓଡ଼ିଶାରେ ଜନ୍ମ ଗ୍ରହଣ କରିଥିଲେ । ସଙ୍ଗୀତ ନିର୍ଦ୍ଦେଶକ ଓ ଗୀତିକାର ସ୍ୱରୂପ ନାୟକଙ୍କୁ ସେ ବିବାହ କରିଅଛନ୍ତି । ଅଭିନୀତ ଓଡ଼ିଆ କଥାଚିତ୍ର ୧୯୭୬ ମସିହାରେ ଗପ ହେଲେବି ସତ କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ନୀହାରିକା, ୨୮ଟି ଓଡ଼ିଆ କଥାଚିତ୍ରରେ ଅଭିନୟ କରିସାରିଛନ୍ତି ।
ଆନ୍ନା ମଣି  (୨୩.୦୮.୧୯୧୮ - ୧୬.୦୮.୨୦୦୧) ଜଣେ ଭାରତୀୟ ପଦାର୍ଥ ବିଜ୍ଞାନବିତ୍ ଓ ପାଣିପାଗ ବିଜ୍ଞାନବିତ୍ ଥିଲେ  । ସେ ଭାରତୀୟ ମେଟିଓରୋଲୋଜିକାଲ ଡିପାର୍ଟମେଣ୍ଟରେ ଡେପୁଟି ଡାଇରେକ୍ଟର ପଦବୀରୁ ଅବସର ନେଇଥିଲେ । ସେ ମେଟିଓରୋଲୋଜିକାଲ ଯନ୍ତ୍ରିକରଣରେ ଗୁରୁତ୍ତ୍ୱ୍ଅପୁର୍ଣ୍ଣ ଅବଦାନ ଦେଇଥିଲେ । ସୌର ବିକିରଣ, ଓଜୋନ ଓ ପବନ ଶକ୍ତି ବିଷୟରେ ଗବେଷଣା କରି ଅନେକ ପ୍ରବନ୍ଧ ଲେଖିଥିଲେ । ପ୍ରାକ୍ ଜୀବନ ଆନ୍ନା ମଣି ଟ୍ରାଭାଙ୍କୋରର ପିରୁମେଡୁରେ ଜନ୍ମ ଗ୍ରହଣ କରିଥିଲେ । ତାଙ୍କର ପିତା ଜଣେ ସିଭିଲ ଇଞ୍ଜିନିଅର ଥିଲେ । ପିଲା ବେଳେ ସେ ପ୍ରଭୂତ ପାଠକ ଥିଲେ । ଭାଇକୋମ ସତ୍ୟାଗ୍ରହ ବେଳେ ସେ ଗାନ୍ଧୀଙ୍କ କର୍ମ ପନ୍ଥାରେ ଆକୃଷ୍ଟ ହୋଇଥିଲେ । ଜାତୀୟ ଆନ୍ଦୋଳନ ସମୟରେ ସେ କେବଳ ଖଦି ବସ୍ତ୍ର ପିନ୍ଧୁ ଥିଲେ । ସେ ଡାକ୍ତରୀ ବିଦ୍ୟା ପଢିବାକୁ ଇଚ୍ଛା କରୁଥିଲେ ମଧ୍ୟ ପଦାର୍ଥ ବିଜ୍ଞାନ ପ୍ରତି ଆକୃଷ୍ଟ ହୋଇ ପଡ଼ିଲେ । ସେ ୧୯୩୯ ମସିହାରେ ପ୍ରେସିଡେନ୍ସି କଲେଜରୁ ସମ୍ମାନ ସହ ପଦାର୍ଥ ବିଜ୍ଞାନ ଓ ରସାୟନ ବିଜ୍ଞାନରେ ବି. ଏସ. ସି. ପାସ କଲେ । ଜୀବନ ବୃତ୍ତି ପ୍ରେସିଡେନ୍ସି କଲେଜରୁ ସ୍ନାତକ ହାସଲ କଲା ପରେସେ ପ୍ରଫେସର ସି. ଭି. ରମଣଙ୍କ ଅଧୀନରେ ରୁବି ଓ ହିରାର ଅପ୍ଟିକାଲ ପ୍ରପର୍ଟି ଉପରେ ଗବେଷଣା କଲେ । ସେ ପାଞ୍ଚଟି ଗବେଷଣା ପ୍ରବନ୍ଧ ଲେଖିଥିଲେ ମଧ୍ୟ ଏମ. ଏସ. ସି. ପାସ କରି ନ ଥିବାରୁ ତାଙ୍କୁ ପି. ଏଚ.ଡି. ଦିଆଯାଇ ନ ଥିଲା । ତା ପରେ ସେ ପଦାର୍ଥ ବିଜ୍ଞାନ ପଢିବାକୁ ଇଂଲଣ୍ଡ ଯାଇଥିଲେ କିନ୍ତୁ ଶେଷରେ ଇମ୍ପିରିଆଲ କଲେଜରେ ଅନ୍ତରୀକ୍ଷ ବିଦ୍ୟା ପଢ଼ିଲେ । ସେ ୧୯୪୮ ମସିହାରେ ଭାରତ ଫେରି ଆସି ପୁଣେରେ ଅନ୍ତରୀକ୍ଷ ବିଭାଗରେ ଯୋଗଦାନ କାଲେ । ଅନ୍ତରୀକ୍ଷ ଇନ୍ସ୍ତୃମେଣ୍ଟେସନ ବିଷୟରେ ଅନେକ ପ୍ରବନ୍ଧ ଲେଖିଥିଲେ । ସେ ଡେପୁଟି ଡାଇରେକ୍ଟର ପଦରୁ ଅବସର ଗ୍ରହଣ କରିଥିଲେ । ସେ ଦୁଇଟି ପୁସ୍ତକ ଲେଖିଥିଲେ: 1980 1981 । ସେ ୧୯୮୭ ମସିହାରେ କେ. ଆର. ରାମନାଥନ ପଦକ ପାଇଥିଲେ ତାଙ୍କର୧୯୯୪ ମସିହାରେ ଷ୍ଟ୍ରୋକ ହୋଇଥିଲା ଓ ସେ ୧୬.୦୮.୨୦୦୧ ମସିହାରେ ଥିରୁଭନନ୍ତପୁରମରେ ମୃତ୍ୟୁ ବରଣ କରିଥିଲେ ।
ମାନବ ଶରୀରରେ ବିଭିନ୍ନ ମୌଳିକର ଅନୁପାତ ମାନବ ଶରୀର ହେଉଛି ବିଭିନ୍ନ ମୌଳିକ ଓ ଯୌଗିକର ଏକ ମିଶ୍ରଣ । ଜଣେ ୭୦ କିଲୋଗ୍ରାମ ବିଶିଷ୍ଟ ମଣିଷ ଶରୀରରେ ମୌଳିକ ପଦାର୍ଥ ଗୁଡିକର ଅନୁପାତ ନିମ୍ନରେ ଦର୍ଶାଯାଇଛି ।
ମାନିହାରି ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର କତିହର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନିହାରି ୨୫.୩୩୮୯ ଉତ୍ତର ଅକ୍ଷାଂଶ ଓ ୮୭.୬୨୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନିହାରି ସହରର ମୋଟ ଜନସଂଖ୍ୟା ୨୧୭୮୩ ଅଟେ । ସେଥି ମଧ୍ୟରୁ ୫୨.୯୦% ଜଣ ପରୁଷ ହୋଇଥିବା ବେଳେ ୪୭.୧୦% ଜଣ ନାରୀ ଅଟନ୍ତି । ମାନିହାରିର ସାକ୍ଷରତା ହାର ୪୪.୧୧% ଅଟେ । ଏହା ଜାତୀୟ ହାରଠାରୁ ୨୦.୭୩% ପ୍ରତିଶତ କମ ଅଟେ । ସେଥିରୁ ୨୭.୭୧% ପ୍ରତିଶତ ପୁରୁଷ ଓ ୧୬.୩୯% ନାରୀ ଅଟନ୍ତି । ୧୮.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାନିହାରିର ସରକାରୀ ଭାଷା ଅଟେ ।
ଜି. ଏସ. ମେଲକୋଟେ  (୧୬ ଅକ୍ଟୋବର ୧୯୦୧ - ୯ ମାର୍ଚ୍ଚ ୧୯୮୨; ସମ୍ପୂର୍ଣ୍ଣନାମ:ଗୋପାଲ୍ଲା ସୁବ୍ୱୁକୃଷ୍ଣ ମେଲକୋଟେ) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ସାଂସଦ  । ସେ ଓଡ଼ିଶାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ୧୯୨୭ରେ ସେ ଓସମାନିଆ ବିଶ୍ୱବିଦ୍ୟାଳୟରୁ ପାଠପଢ଼ା ଶେଷ କରି କିଛିଦିନ ପାରମ୍ପାରିକ ଔଷଧ ଓ ଯୋଗ ବିଷୟରେ ଅଭ୍ୟାସ ଓ ବ୍ୟବ‌ହାରିକ ଗବେଷଣା କରିଥିଲେ । ସେ ହାଇଦ୍ରାବାଦ ଶାଖାରୁ ଅଖିଳ ଭାରତୀୟ ମେଡିକାଲ ସଂଘର ସଭାପତି ଭାବରେ କିଛି ଦିନ ପାଇଁ କାର୍ଯ୍ୟ କରିଥିଲେ । ଏହି ସମୟରେ ସେ ପତଞ୍ଜଳୀ ଯୋଗ ଗବେଷଣା ସଂସ୍ଥାନରେ କାର୍ଯ୍ୟ କରୁଥିଲେ । ସେ ଭାରତୀୟ ସ୍ୱାଧୀନତା ସଂଗ୍ରାମର କିଛି ଆନ୍ଦୋଳନରେ ଯୋଗଦେଇଥିଲେ । ସେ ଗୃହ ନିୟମ ଆନ୍ଦୋଳନ, ଲବଣ ସତ୍ୟାଗ୍ରହ, ଭାରତ ଛାଡ଼ ଆନ୍ଦୋଳନ ଆଦିରେ ଯୋଗଦେଇଥିଲେ । ସ୍ୱାଧୀନତା ପରେ ସେ ଜଣେ ସକ୍ରିୟ କାର୍ଯ୍ୟକର୍ତ୍ତା ଭାବରେ ହାଇଦ୍ରାବାଦରୁ କାର୍ଯ୍ୟ କରୁଥିଲେ । ଏହି ସମୟରେ ୧୯୫୨ରେ ଏବଂ ୧୯୫୬ରେ ସେ ବିଧାସଭାକୁ ନିର୍ବାଚିତ ହୋଇଥିଲେ ଓ ଅର୍ଥମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ଭାରତୀୟ ସଂସଦକୁ ହାଇଦ୍ରାବାଦରୁ ୧୯୬୨ରୁ ୧୯୭୭ ମଧ୍ୟରେ ତିନିଥର ନିର୍ବାଚିତ ହୋଇଥିଲେ ଏବଂ ରାଇଚୁରରୁ ୧୯୫୭ରେ ନିର୍ବାଚିତ ହୋଇ ଯାଇଥିଲେ । ତାଙ୍କ ପତ୍ନୀ ବିମଳାବାଇ ମଧ୍ୟ ଜଣେ ସ୍ୱାଧୀନତା ସଂଗ୍ରାମୀ ଭାବରେ କାର୍ଯ୍ୟ କରିଥିଲେ । ସ୍ୱାଧୀନତା ସଂଗ୍ରାମର ବିଭିନ୍ନ ଆନ୍ଦୋଳନରେ ସେ ଭାଗ ନେବା ସହ ସ୍ୱାଧୀନତା ପରେ ବିଭିନ୍ନ ସାମାଜିକ କାର୍ଯ୍ୟରେ ଲିପ୍ତ ରହିଥିଲେ । ସେ ହାଇଦ୍ରାବାଦ ରାଜ୍ୟ ସାମାଜିକ କଲ୍ୟାଣ ଉପଦେଷ୍ଟା ମଣ୍ଡଳର ପ୍ରଥମ ସଭାପତି ଭାବରେ କାର୍ଯ୍ୟ କରିଥିଲେ ଏବଂ କର୍ଣ୍ଣାଟକ ସାହିତ୍ୟ ମନ୍ଦିର, କର୍ଣ୍ଣାଟକ ମହିଳା ମଣ୍ଡଳ ଏବଂ ମେଲକୋଟ ମହାବିଦ୍ୟାଳୟର ସଭାପତି ଭାବରେ କାର୍ଯ୍ୟ କରିଥିଲେ । ସେ ୧୨ ଜାନୁଆରୀ ୨୦୦ରେ ୯୨ ବର୍ଷ ବୟସରେ ମୃତ୍ୟବରଣ କରିଥିଲେ ।
ପିନାକୀ ମିଶ୍ର  (ଜନ୍ମ: ୨୩ ଅକ୍ଟୋବର ୧୯୫୯) ଜଣେ ଭାରତୀୟ ରାଜନେତା  । ସେ ଭାରତର ସଂସଦର ସଦସ୍ୟ ଭାବରେ କାର୍ଯ୍ୟ କରିଥିଲେ ଏବଂ ଅଧୁନା ପୁରୀ ଲୋକ ସଭାରୁ ସଂସଦରେ ପ୍ରତିନିଧିତ୍ୱ କରୁଛନ୍ତି । ୧୯୯୬ ମସିହାରେ ସେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳରୁ ନିର୍ବାଚନ ଲଢ଼ିଥିଲେ ଏବଂ ବ୍ରଜ କିଶୋର ତ୍ରିପାଠୀଙ୍କୁ ହରାଇ ପୁରୀରୁ ସାଂସଦ ହୋଇଥିଲେ ଓ ପରେ ୟୁନିଅନ ମନ୍ତ୍ରୀ ମଧ୍ୟ ହୋଇଥିଲେ । ଏହାପରେ ସେ ୧୫ଶ ଓ ୧୬ଶ ଲୋକ ସଭାରେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ ଜିତିଥିଲେ । ୨୦୧୯ରେ ବିଜେପି ପ୍ରତିଦ୍ୱନ୍ଦୀ, ସମ୍ବିତ ପାତ୍ରଙ୍କୁ ହରାଇ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ଓଲଟ ଜରାୟୁ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ପ୍ରସବ   ସମୟରେ ଜରାୟୁର   ଭିତର ପାଖ ବାହାରକୁ ଆସିଯାଏ  । ଏପରି ହେଲେ, ପ୍ରସବପର ରକ୍ତସ୍ରାବ  , ଉଦର ଯନ୍ତ୍ରଣା, ଯୋନୀପଥରେ ଗୋଟାଳି, ନିମ୍ନ ରକ୍ତଚାପ   ଇତ୍ୟାଦି ଲକ୍ଷଣମାନ ଦେଖାଯାଏ । ଗର୍ଭ ସ‌ହିତ କୌଣସି ସମ୍ପର୍କ ନଥାଇ କ୍ୱଚିତ ଓଲଟ ଜରାୟୁ ଥାଇପାରେ । ପ୍ଲାସେଣ୍ଟା ଜରାୟୁରୁ ବିଚ୍ୟୁତ ହେବା ପୂର୍ବରୁ ନାହି ନାଡ଼କୁ   ଟାଣିଲେ ବା ଜରାୟର ଉପର ଭାଗକୁ ଠେଲିଲେ ଏହି ରୋଗ ସଙ୍କଟ ସୃଷ୍ଟି ହୁଏ । ଅନ୍ୟାନ୍ୟ ସଙ୍କଟ କାରକ ମଧ୍ୟରେ ଜରାୟୁ ଆଟୋନି  , ପ୍ଲାସେଣ୍ଟା ପ୍ରିଭିଆ  , କନେକ୍ଟିଭ ତନ୍ତୁ ବେମାରୀ   ଯୋଗୁ ମଧ୍ୟ ଏହା ହୋଇପାରେ । ଯୋନୀପଥ   ମଧ୍ୟରେ ବା ବାହାରେ ଜରାୟୁର ଅଭ୍ୟନ୍ତର ଦୃଷ୍ଟି ଗୋଚର ହେଲେ ଏହି ରୋଗ ନିର୍ଣ୍ଣୟ କରାଯାଏ । ପ୍ରଥମେ ମାନ‌କ ରିସସିଟେସନ   ଓ ଜରାୟୁର ଦୃତ ପୁନଃସ୍ଥାପନ କରିବାକୁ ଅଗ୍ରାଧିକାର ଦିଆଯାଏ । ହାତ ସାହାଯ୍ୟରେ ପୁନଃସ୍ଥାପନ ନହୋଇପାରିଲେ ଅପରେଶନ କରାଯାଏ । ଜରୟୁର ପୁନଃସ୍ଥାପନ ହୋଇସାରିଲେ ଅକ୍ସିଟୋସିନ   ଓ ଆଣ୍ଟିବାୟୋଟିକ   ଦିଆଯାଏ । ପ୍ଲାସେଣ୍ଟ ଲାଗିରହିଥିଲେ କାଢ଼ିଦିଆଯାଏ ।
ଗଜା ମଇଦା ଓ ଚିନିରୁ ତିଆରି ଏକ ପାରମ୍ପାରିକ ଓଡ଼ିଆ ମିଠା । ଓଡ଼ିଶାର ବାଲେଶ୍ୱର ଜିଲା ଏହା ପାଇଁ ପ୍ରସିଦ୍ଧିଲାଭ କରିଅଛି । ବିଭାଘର, ବ୍ରତ ଓ ବିଭିନ୍ନ ପାର୍ବଣରେ ଏହା ଦିଆଯାଇଥାଏ । ଚଉଠି ଭାର ଓ ବନ୍ଧୁ ବେଭାରରେ ମଧ୍ୟ ଏହା ଦିଆଯାଇଥାଏ । ଜଗନ୍ନାଥଙ୍କ ଧୂପରେ ମଧ୍ୟ ଏହା ଏକ ଭୋଗ ରୂପେ ଅର୍ପଣ କରାଯାଇଥାଏ । ଉପାଦାନ ମଇଦା ଚିନି ତିଆରି ପ୍ରଣାଳୀ ମଇଦାରେ ଘିଅ ପକାଇ ଅଳ୍ପ ପାଣି ଦେଇ ଚକଟା ଯାଏ । ଘିଅ ବା ରିଫାଇନ ତେଲକୁ ଖାସ୍ତା କୁହାଯାଏ । ଏହି ଖାସ୍ତା ବେଶୀ ହେଲେ ଗଜା ଛାଣିଲା ବେଳେ ଖୋଲିଯାଏ ଓ କମ ହେଲେ ଟାଣ ହୁଏ । ତେଣୁ ଉପଯୁକ୍ତ ଅନୁପାତରେ ଖାସ୍ତା ଦେଇ ଚକଟା ତିଆରି କରାଯାଏ । ଏହି ସମୟରେ କିଛି ଅଳେଇଚ ଗୁଣ୍ଡ ଏଥିରେ ଛିଞ୍ଚାଯାଏ । ତାହା ପରେ ବଡ଼ କାଠପଟାରେ ବେଲଣା ବାଡ଼ିରେ ୧ ଇଞ୍ଚ ବହଳର ମୋଟ କରି ବେଲାଯାଏ । ତାହାକୁ ଛୁରିରେ ଖଣ୍ଡ ଖଣ୍ଡ କରି କାଟି ଛଣାଯାଏ  ଆଉ ଏକ ପାତ୍ରରେ ବହଳ ଚିନି ସିରା କରି ସେଥିରେ ଛଣା ଗଜା ସବୁକୁ ପକାଯାଏ । ଏସବୁ ସିରାରେ ବୁଡ଼ି ରହିବା ପରେ ଫୁଲିଯାଏ ।
ଟାଫାମିଡିସ, ଅନ୍ୟମାନଙ୍କ ମଧ୍ୟରେ ଏହାର ଏକ ବିକ୍ରୟ ନାମ ଭିଣ୍ଡାକେଲ୍, ହେଉଛି ଏକ ଔଷଧ ଯାହା ଟ୍ରାନ୍ସଥାଇରେଟିନ-ମାଧ୍ୟମ ଆମିଲଏଡୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଯକୃତ ପ୍ରତିରୋପଣ ପରେ ଏହାକୁ ବନ୍ଦ କରାଯାଇପାରିବ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ପହଞ୍ଚାଇଥାଏ ବୋଲି ବିଶ୍ୱାସ କରାଯାଏ । ଏହା ପ୍ରୋଟିନ୍ ଟ୍ରାନ୍ସଥାଇରେଟିନ ସ୍ଥିର କରିବା ଯୋଗୁ ଆମିଲଏଡ୍ ନିରୂପଣ ବା ଫର୍ମୁଲେସନ୍ କମିଯାଏ । ୨୦୧୧ ମସିହାରେ ୟୁରୋପରେ ଏବଂ ୨୦୧୯ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟାଫାମିଡିସ ଅନୁମୋଦିତ ହୋଇଥିଲା । ଏହି ଔଷଧ ପିଛା ଯୁକ୍ତରାଜ୍ୟରେ ଦିନକୁ ୨୦ ମିଗ୍ରା ହିସାବରେ ଏକ ମାସରେ ୧୦,୭୦୦ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ୪,୯୦୦ ଡଲାର ଅଟେ ।
ସ୍ପର୍ମାଟୋସିଲ, ଏପିଡିଡାଇମିସରେ ଏକ ତରଳ ପଦାର୍ଥ ଭର୍ତ୍ତି ସିଷ୍ଟକୁ କୁହାଯାଏ । ସେଗୁଡ଼ିକ ମୁଷ୍କ  (ଟେଷ୍ଟିସ) ପୃଷ୍ଟଭାଗରେ କିମ୍ବା ଉପରେ ତିଆରି ହୋଇଥାଏ  । ସେଗୁଡ଼ିକ କିଛି ମିଲିମିଟରରୁ କିଛି ସେଣ୍ଟିମିଟର ପର୍ଯ୍ୟନ୍ତ ଭିନ୍ନ ଭିନ୍ନ ଆକାରର ହୋଇଥାଏ । ସେଗୁଡ଼ିକ ସାଧାରଣତଃ ଯନ୍ତ୍ରଣାଦାୟକ ନୁହଁନ୍ତି; ଯଦିଓ କେତେକଙ୍କର ସାମାନ୍ୟ ଯନ୍ତ୍ରଣା ହୁଏ । ସେମାନେ ବନ୍ଧ୍ୟାତ୍ୱ ସହିତ ଜଡ଼ିତ ନୁହଁନ୍ତି । ଏହାର କାରଣ ଜଣା ପଡ଼ିନାହିଁ । ପ୍ରସ୍ତାବିତ ସମ୍ଭାବନା ମଧ୍ୟରେ ଆଘାତ, ସଂକ୍ରମଣ ଏବଂ ପ୍ରଦାହ ହୋଇପାରେ । ସେଥିରେ ଥିବା ତରଳ ପଦାର୍ଥ ସାଧାରଣତଃ କ୍ଷୀର ରଙ୍ଗର ଏବଂ ସେଥିରେ ଶୁକ୍ରାଣୁ ଥାଏ । ଶାରୀରିକ ପରୀକ୍ଷା ଏବଂ ବେଳେବେଳେ ଅଲଟ୍ରାସାଉଣ୍ଡ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ ସେଗୁଡ଼ିକ କର୍କଟ ନୁହଁନ୍ତି କିମ୍ବା ଟେଷ୍ଟିକୁଲାର କର୍କଟ ହେବାର ଆଶଙ୍କା ମଧ୍ୟ ନାହିଁ । ସ୍ପର୍ମାଟୋସିଲ କ୍ୱଚିତ୍ ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ କରନ୍ତି । ଯଦି ଯନ୍ତ୍ରଣା ହୁଏ, ପାରାସେଟାମୋଲ କିମ୍ବା ଆଇବୁପ୍ରୋଫେନ୍ ବ୍ୟବହାର କରାଯାଇପାରେ । ବେଳେବେଳେ ଆସ୍ପିରେସନ୍ କିମ୍ବା ସ୍କ୍ଲେରୋଥେରାପି କିମ୍ବା ଅସ୍ତ୍ରୋପଚାର ଭଳି ପ୍ରକ୍ରିୟା କରାଯାଇପାରେ । ୩୦% ପୁରୁଷଙ୍କର ସ୍ପର୍ମାଟୋସିଲ ଦେଖାଯାଏ । ସେମାନଙ୍କ ୪୦ରୁ ୫୦ ବର୍ଷ ବୟସରେ ଅଧିକ ଦେଖାଯାଏ ।
ରାଜେନ୍ଦ୍ର କୁମାର ରାଉଳ, ଜଣେ ଓଡ଼ିଆ କଥାକାର । ସେ ଉଭୟ ଗଳ୍ପ ଓ ଉପନ୍ୟାସରେ ନିଜ ଲେଖନୀ ଚାଳନା କରନ୍ତି ।
ସେଓନି ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ସେଓନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସେଓନି ୨୨.୦୮୬୬ ଉତ୍ତର ଅକ୍ଷାଂଶ ଓ ୭୯.୫୫୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୧୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସେଓନି ସହରର ମୋଟ ଜନସଂଖ୍ୟା ୧୦୪୨୫ ଅଟେ । ସେଥି ମଧ୍ୟରୁ ୫୧.୩୪% ଜଣ ପରୁଷ ହୋଇଥିବା ବେଳେ ୪୮.୬୬% ଜଣ ନାରୀ ଅଟନ୍ତି । ସେଓନିର ସାକ୍ଷରତା ହାର ୭୨.୯୯% ଅଟେ । ଏହା ଜାତୀୟ ହାରଠାରୁ ୮.୧୫% ପ୍ରତିଶତ କମ ଅଟେ । ସେଥିରୁ ୪୦.୮୧% ପ୍ରତିଶତ ପୁରୁଷ ଓ ୩୨.୧୮% ନାରୀ ଅଟନ୍ତି । ୧୨.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସେଓନିର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ସେଓନିରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୫ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୫ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୨୫୩.୧ / ହୋଇଥାଏ ।
ହରଜି କେନିଆ ଜୟନ୍ତୀଲାଲ  (ଜନ୍ମ 13 ଜାନୁଆରୀ , 1948 ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ ଭାରତ ପାଇଁ 1971 ମସିହାରେ ଗୋଟିଏ ଟେଷ୍ଟ ଖେଳିଥିଲେ ।
ଲାକ୍ଟୋଜ ଅସ‌ହନଶୀଳତା  (ଇଂରାଜୀ ଭାଷାରେ ) ଏକ ବେମାରୀ ଯେଉଁଥିରେ ଏକ ଦୁଗ୍ଧଜାତ ପଦାର୍ଥ   ଲାକ୍ଟୋଜକୁ    (ଏକ ପ୍ରକାର ଶର୍କରା) ହଜମ କରିବା ସାମର୍ଥ୍ୟ କମିଯାଇଥାଏ  । ଏହି ଅସ‌ହନଶୀଳତା ଲୋକ ଅନୁସାରେ ଭିନ୍ନ ଭିନ୍ନ ଲାକ୍ଟୋଜ ପରିମାଣ ଉପରେ ନିର୍ଭର କରେ । ଏହି ବେମାରୀରେ ପେଟ ଯନ୍ତ୍ରଣା, ପେଟ ଫୁଲା  , ତରଳ ଝାଡ଼ା, ବାୟୁ ଓ ଅଇ   ଇତ୍ୟାଦି ଲକ୍ଷଣ ଦେଖାଯାଏ । କ୍ଷୀର ପିଇବାର ୧/୨ରୁ ଦୁଇ ଘଣ୍ଟା ମଧ୍ୟରେ ଏହି ଲକ୍ଷଣ ପ୍ରକାଶ ପାଏ । ଖାଇବା ବା ପିଇବାର ପରିମାଣ ଉପରେ ଲକ୍ଷଣମାନଙ୍କର ଭୟାବ‌ହତା ନିର୍ଭର କରେ । ଏହା ଖାଦ୍ୟନଳୀର   କୌଣସି କ୍ଷତି ସାଧନ କରେନାହିଁ । ଏହି ବେମାରୀରେ କ୍ଷୁଦ୍ରାନ୍ତ୍ରରେ ଯଥେଷ୍ଟ ଲାକ୍ଟେଜ ଏନ‌ଜାଇମ   ନ ଥିବାରୁ ଲାକ୍ଟୋଜରୁ ଗ୍ଲୁକୋଜ   ଓ ଗାଲାକ୍ଟୋଜ   ତିଆରି ହୋଇପାରେ ନାହିଁ । ଚାରି ପ୍ରକାର ଲାକ୍ଟୋଜ ଅସ‌ହନଶୀଳତା ଦେଖାଯାଏ ଯଥା:- ପ୍ରାଇମେରୀ, ସେକେଣ୍ଡାରୀ, ବିକାଶମୂଳକ ଓ ଜନ୍ମଗତ । ବ‌ୟସ୍କ ଲୋକଙ୍କର ଲାକ୍ଟେଜ ପରିମାଣ କମିଯିବାରୁ ପ୍ରାଥମିକ ଲାକ୍ଟୋଜ ଅସ‌ହନଶୀଳତା ହୁଏ । ଆଘାତ ବା ଅନ୍ତନଳୀରେ ଆଘାତ ହେଲେ ସେକେଣ୍ଡାରୀ ଲାକ୍ଟୋଜ ଅସ‌ହନଶୀଳତା ଯେପରିକି ସଂକ୍ରମଣ, ସିଲିଆକ ଡିଜିଜ  , ଇନଫ୍ଲାମେଟରୀ ବାୱେଲ ଡିଜିଜ   ଓ ଅନ୍ୟାନ୍ୟ ରୋଗ । ଅସାମୟିକ ଶିଶୁର   ଲାକ୍ଟୋଜ ଅସ‌ହନଶୀଳତା ହୋଇପାରେ କିନ୍ତୁ କିଛି କାଳ ମଧ୍ୟରେ ଉନ୍ନତି କରେ । ଜନ୍ମଗତ ଲାକ୍ଟୋଜ ଅସ‌ହନଶୀଳତା ରୋଗ ଏକ ଜେନେଟିକ ରୋଗ   ଯାହା କ୍ୱଚିତ ହୁଏ ଓ ଏଥିରେ ଜନ୍ମରୁ ଆଦୌ ଲାକ୍ଟେଜ ତିଆରି ହୁଏନାହିଁ । ଲାକ୍ଟୋଜ ନ ଥିବା ଖାଦ୍ୟ ଖାଇବା ପରେ ଲକ୍ଷଣ ଉପଶମ ହୋଇଗଲେ ଏହି ରୋଗ ନିର୍ଣ୍ଣୟ ହୋଇଯାଏ । ଅନ୍ୟାନ୍ୟ ସମର୍ଥନ‌କାରୀ ପରୀକ୍ଷା ଯେପରିକି ହାଇଡ୍ରୋଜେନ ବ୍ରେଥ ଟେଷ୍ଟ   ଓ ସ୍ଟୁଲ ଏସିଡିଟି ଟେଷ୍ଟ କରି   ରୋଗ ନିଧାର୍ଯ୍ୟ କରାଯାଏ । ଅନୁରୂପ ଲକ୍ଷଣ ପ୍ରକାଶ କରୁଥିବା ରୋଗମାନଙ୍କର ନାମ: ଇରିଟେବ୍ଲ ବାୱେଲ ସିଣ୍ଡ୍ରୋମ୍, ସିଲିଆକ ଡିଜିଜ   ଓ ଇନଫ୍ଲାମେଟରି ବାୱେଲ ଡିଜିଜ । ଦୁଗ୍ଧ ଆଲର୍ଜି ଓ ଲାକ୍ଟୋଜ ଅସ‌ହନଶୀଳତା, ଏହି ଦୁଇଟି ଭିନ୍ନ ଭିନ୍ନ ବେମାରୀ । ଖାଦ୍ୟରେ ଲାକ୍ଟୋଜ ଓ ଲାକ୍ଟୋଜ ଅନୁପୂରକ   ପରିମାଣ କମେଇ ଏହି ବେମାରୀର ଚିକିତ୍ସା କରାଯାଏ । ବିନା ଲକ୍ଷଣରେ ରୋଗୀ ଦିନ‌କୁ ଗୋଟିଏ ଗ୍ଲାସ କ୍ଷୀର ପିଇପାରିବେ, ଏହାଠାରୁ ଅଧିକ କ୍ଷୀର ଖାଦ୍ୟ ସାଥୀରେ ଖାଇପାରିବେ ବା ଦିନଭରି ବାଣ୍ଟିକରି ଖାଇପାରିବେ । ଲାକ୍ଟୋଜ ଅସ‌ହନଶୀଳତା ସମ୍ପନ୍ନ ଲୋକଙ୍କ ସଂଖ୍ୟା ଅଜ୍ଞାତ ଅଛି । ବ‌ୟସାଧିକ୍ୟରେ ଲାକ୍ଟୋଜ କମୁଥିବା ସଂଖ୍ୟା ଉତ୍ତର ୟୁରୋପରେ ୧୦%ରୁ କମ୍ ଓ ଏସିଆ ତ‌ଥା ଆଫ୍ରିକାରେ ପ୍ରାୟ ୯୫% । ଯୁବାବସ୍ଥା ଓ ପିଲାବସ୍ଥାର ଶେଷଭାଗରେ ଏହି ରୋଗ ଆରମ୍ଭ ହୁଏ । ବିଗତ ୧୦,୦୦୦ବର୍ଷରେ କେତେକ ମାନବ ଜନସଂଖ୍ୟାରେ ଲାକ୍ଟୋଜ ହଜମକାରୀ ଶକ୍ତି ବିକାଶ ପ୍ରାପ୍ତ ହୋଇଛି ।
ଶାସ୍ତ୍ରାନୁସାରେ ପଞ୍ଚଦେବତାଙ୍କୁ ପୂଜା କରିବାର ବିଧି ରହିଛି । କୌଣସି ଶୁଭ କାର୍ଯ୍ୟର ଆରମ୍ଭ କରିବା ସମୟରେ ଏହି ପଞ୍ଚ ଦେବତାଙ୍କୁ ପୂଜା କରାଯାଇଥାଏ । ସେମାନେ ହେଲେ ଗଣେଶ, ବିଷ୍ଣୁ, ଶିବ, ଦୁର୍ଗା ଏବଂ ସୂର୍ଯ୍ୟଦେବ । କୁହାଯାଏ ଯେ ଆମ ଶରୀର ପଞ୍ଚ ତତ୍ତ୍ୱରେ ନିର୍ମିତ ଏବଂ ଏହି ପଞ୍ଚଦେବତା ଆମ ଶରୀରରେ ବିଦ୍ୟମାନ । ଗଣେଶଙ୍କୁ ଜଳ ତତ୍ତ୍ୱ କୁହାଯାଏ । କାରଣ ଏହାଙ୍କ ବାସସ୍ଥାନ ଜଳ ବୋଲି ଧରାଯାଏ । ଶ୍ରୀ ବିଷ୍ଣୁ ବାୟୁତତ୍ତ୍ୱ,ଶିବ ପୃଥିବୀ ତତ୍ତ୍ୱ, ଶ୍ରୀଦେବୀ ମା ' ଅଗ୍ନୀ ତତ୍ତ୍ୱ ଏବଂ ସୂର୍ଯ୍ୟଦେବ ଆକାଶ ତତ୍ତ୍ୱ । ଆମ ଜୀବନ ଧାରଣ ପାଇଁ ସର୍ବପ୍ରଥମେ ଜଳର ଆବଶ୍ୟକତା ରହିଛି । ସେଥିପାଇଁ ଗଣେଶଙ୍କୁ ପ୍ରଥମେ ପୂଜା କରାଯାଏ । ବାୟୁ ସାକ୍ଷାତ ବିଷ୍ଣୁ ଦେବତା । ଏହିସବୁ ତତ୍ତ୍ୱଗୁଡିକ ଆମଶରୀରରେ ବିଦ୍ୟମାନ କାରଣ ଏହି ପଞ୍ଚ ଦେବତାଙ୍କୁ ପୂଜାକରିବାର ଅର୍ଥ ଆମେ ନିଜକୁ ହିଁ ପୂଜା କରୁ ବୋଲି ପୁରାଣ ବର୍ଣ୍ଣିତ ।
ଲବଙ୍ଗ ଗଛର ଶୁଖିଲା କଢ଼କୁ ସାଧାରଣତଃ ଲବଙ୍ଗ କୁହାଯାଏ । ଲବଙ୍ଗ ମୂଳତଃ ଇଣ୍ଡୋନେସିଆରୁ ଆସିଛି । ଲବଙ୍ଗ ଗୋଟିଏ ଚିରହରିତ୍‌ ଗଛ ଅଟେ ଓ ୮-୧୨ ମି. ପର୍ଯ୍ୟନ୍ତ ବଢ଼ିଥାଏ । ଖିଆଯାଉଥିବା ଅଂଶଟି ହେଉଛି ଶୁଖିଲା କଢ଼ । ଇଣ୍ଡୋନେସିଆ, ଜାଞ୍ଜିବର, ମାଡାଗାସ୍କାର୍‌, ଭାରତ, ପାକିସ୍ତାନ ଓ ଶ୍ରୀଲଙ୍କାରେ ଲବଙ୍ଗ ଚାଷ କରାଯାଏ । ରାନ୍ଧିବାରେ ବ୍ୟବହାର ଗୋଟା କିମ୍ବା ଗୁଣ୍ଡ ଲବଙ୍ଗ ରାନ୍ଧିବାରେ ବ୍ୟବହାର କରାଯାଏ । ମାଂସର ସୁଗନ୍ଧ ବଢ଼ାଇବାରେ ମଧ୍ୟ ଲବଙ୍ଗ ସାହାଯ୍ୟ କରେ । ଭାରତରେ ଲବଙ୍ଗ ଗୋଟିଏ ପ୍ରମୁଖ ମସଲା ଅଟେ । ଇତିହାସ ପର୍ତ୍ତୁଗାଲରେ ଲବଙ୍ଗ ବ୍ୟବସାୟ କରାଯାଉଥିଲା । ଅତୀତରେ ଲବଙ୍ଗ ଅତି ଦୁର୍ମୂଲ୍ୟ ଥିଲା, ଅର୍ଥାତ ୧ କି.ଗ୍ରା. ଲବଙ୍ଗ ୭ ଗ୍ରା. ସୁନା ସହିତ ସମାନ ଥିଲା ।
ହାଇପରଫସଫେଟେମିଆ  (ଇଂରାଜୀ ଭାଷାରେ ) ଏକ ଇଲେକ୍ଟ୍ରୋଲାଇଟ ବେମାରୀ   ଯେଉଁଥିରେ ରକ୍ତର   ଫସଫେଟ   ମାତ୍ରା ବଢ଼ିଯାଇଥାଏ  । ଅଧିକାଂଶ ଲୋକଙ୍କର କୌଣସି ଲକ୍ଷଣ ପ୍ରକାଶ ପାଏନାହିଁ ଓ ଅନ୍ୟ କେତେକଙ୍କର ନରମ ତନ୍ତୁମାନଙ୍କରେ ଅଥାନ କ୍ୟାଲସିଅମ   ଜମା ହୋଇଯାଏ । ଅଧିକାଂଶ ସମୟରେ ରକ୍ତ କ୍ୟାଲସିଅମ ମାତ୍ରା କମ୍  ( : ) ଥିବାରୁ ପେଶୀ ସ୍ପାଜ୍ମ ହୁଏ  । ବୃକ୍‌କ ଫେଲ  , ସୁଡୋହାଇପୋପାରାଥାଇରଏଡିଜ୍ମ  , ହାଇପୋପାରାଥାଇରଏଡିଜ୍ମ  , ଡାଏବେଟିକ କିଟୋଏସିଡୋସିସ, ଟ୍ୟୁମର ଲାଇସିସ ସିଣ୍ଡ୍ରୋମ  , ରାବଡୋମାୟୋଲାଇସିସ ଇତ୍ୟାଦି କାରଣମାନଙ୍କ ଯୋଗୁ ଏହି ଅବସ୍ଥାର ସମ୍ମୁଖୀନ ହେବାକୁ ପଡ଼େ । ରକ୍ତ ଫସଫେଟ ୧.୪୬ ମିମୋଲ/ଲି  (୪.୫ ମିଗ୍ରା/ଡେଲି)ରୁ ଅଧିକ ଥିଲେ ଏହି ରୋଗ ନିର୍ଣ୍ଣୟ କରାଯାଏ  । ରକ୍ତ ଫସଫେଟ ସ୍ତର ୪.୫୪ ମିମୋଲ/ଲି  (୧୪ ମିଗ୍ରା/ଡେଲି)ରୁ ଅଧିକ ଥିଲେ ସାଂଘାତିକ ବିବେଚନା କରାଯାଏ  । ଅଧିକ ରକ୍ତ ଲିପିଡେମିଆ  , ହାଇପରପ୍ରୋଟିନେମିଆ  , ହାଇପରବିଲିରୁବିନେମିଆ   ରୋଗ ଥିଲେ ଫସଫେଟ ଅଧିକ ଥିବା ମିଥ୍ୟାରେ ଜଣାଯାଏ । ଫସଫେଟ କମ୍ ଥିବା ଖାଦ୍ୟ ଓଖାଦ୍ୟରେ କମ୍ ଫସଫେଟ୍ ଓ କ୍ୟାଲସିଅମ କାର୍ବୋନେଟ   ଥିବା ଆଣ୍ଟାସିଡ ଦେଲେ ଦେହରେ ଥିବା ଅଧିକ ଫସଫେଟ ବାନ୍ଧି ହୋଇଯାଏ । କ୍ୱଚିତ୍ ଶିରାଭ୍ୟନ୍ତର ନର୍ମାଲ ସାଲାଇନ   ଦିଆଯାଏ ବା ଡାଏଲିସିସ   ବ୍ୟବ‌ହାର କରାଯାଏ । ଏହା କେତେ ଥର ଆକ୍ରମଣ କରେ ତା 'ର ପରିସଂଖ୍ୟାନ ନାହିଁ ।
ମିନଗୁର, ଓଡ଼ିଶାର କଳାହାଣ୍ଡି ଜିଲ୍ଲାର କଲମପୁର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ହାୟୋସିନ  ଇଂରାଜୀ ଭାଷାରେ , ଅନ୍ୟ ନାମ ସ୍କୋପୋଲାମିନ/ , ଏକ ଔଷଧ ଯାହା ଗତିଜ ଅସୁସ୍ଥତା ବା ମୋସନ ସିକନେସ   ଓ ଅପରେଶନ ପରବର୍ତ୍ତୀ ଅଇ ଓ ବାନ୍ତିର   ଚିକିତ୍ସା ନିମନ୍ତେ ଦିଆଯାଏ । ବେଳେ ବେଳେ ଲାଳ   କ୍ଷରଣ କମେଇବା ନିମନ୍ତେ ଅପରେଶନ ପୂର୍ବରୁ ମଧ୍ୟ ଦିଆଯାଏ । ଇଞ୍ଜେକସନ ଆକାରରେ ଦେବାର ୨୦ ମିନିଟ ପରେ ଏହାର ପ୍ରଭାବ ଆରମ୍ଭ ହୋଇ ପ୍ରାୟ ୮ଘଣ୍ଟା ପର୍ଯ୍ୟନ୍ତ ରହେ । ଏହା ପାଟିରେ ଓ ଚର୍ମ ପ୍ୟାଚ   ଆକାରରେ ମଧ୍ୟ ଦିଆଯାଇପାରେ । ହାୟୋସିନର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁତା, ଝାପସା ଦୃଷ୍ଟି   ପ୍ରସାରିତ ପୁତ୍ତଳୀ   ଓ ଶୁଷ୍କ ପାଟି ଇତ୍ୟାଦି ଲକ୍ଷଣ ଦେଖାଯାଏ । ଗ୍ଲକୋମା ଓ ଆନ୍ତ୍ରିକ ଅବରୋଧ ରୋଗ ଥିଲେ ଏହା ଦିଆଯାଏନାହିଁ । ସ୍ତନ୍ୟପାନ ସମୟରେ ଏହା ନିରାପଦ ଜଣାଗଲେ ମଧ୍ୟ ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ସ୍ପଷ୍ଟ ନୁହେଁ । ଆଣ୍ଟମସ୍କାରିନିକ   ଶ୍ରେଣୀର ହାୟୋସିନ ଏକ ଔଷଧ ଯାହା ସ୍ନାୟୁ ମଣ୍ଡଳରେ   ଥିବା ଆସେଟାଇଲକୋଲିନର   ପ୍ରଭାବକୁ ଅବରୋଧ କରିଦିଅ । ହାୟୋସିନ ବିଷୟ ପ୍ରଥମେ ସନ ୧୮୮୧ରେ ଲିଖିତ ହୋଇ ସନ ୧୯୪୭ରେ ଏହାର ଡାକ୍ତରୀ ବ୍ୟବ‌ହାର ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ନାଇଟସେଡ   ଶ୍ରେଣୀର ଗଛରୁ ହାୟୋସିନ ପ୍ରସ୍ତୁତ କରାଯାଏ । ସ୍କୋପୋଲିଆ   ନାମକ ଏକ ପ୍ରକାର ଗଛରୁ ସ୍କୋପୋଲାମିନ ଓ ହାୟୋସିନ ନାଇଜରରୁ   ହାୟୋସିନ ପ୍ରସ୍ତୁତ କରାଯାଏ ।
କଟକ, ଦି ସିଲଭର ସିଟି ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ସୁବ୍ରତ ବେହେରାଙ୍କ ନିର୍ଦ୍ଦେଶନାରେ  'ସାହିଲ ଏଣ୍ଟରଟେନମେଣ୍ଟ'  ଦେଇ ନିବେଦିତ ହୋଇଥିଲା । କଟକ ସହରର ହଜାର ବର୍ଷର କାହାଣୀକୁ ନେଇ ଚଳଚ୍ଚିତ୍ରଟି ଗତିଶୀଳ ହୋଇଛି । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ସମ୍ବିତ ଆଚାର୍ଯ୍ୟ ।
ଆପ୍ରେପିଟାଣ୍ଟ, ଅନ୍ୟମାନଙ୍କ ମଧ୍ୟରେ ଏକ ବ୍ରାଣ୍ଡ ନାମରେ ବିକ୍ରି ହେଉଥିବା , ଏକ ଔଷଧ ଯାହା କେମୋଥେରାପି ପ୍ରେରିତ ଅଇ ଓ ବାନ୍ତି ତ‌ଥା ଅସ୍ତ୍ରୋପଚାର ପରବର୍ତ୍ତୀ ଅଇ ଏବଂ ବାନ୍ତିକୁ ଅବରୋଧ ପାଇଁ ମଧ୍ୟ ବ୍ୟବହୃତ ଏକ ଔଷଧ  ଏହାକୁ ଓଣ୍ଡାନ୍‌ସେଟ୍ରନ୍ ଏବଂ ଡେକ୍ସାମେଥାଜୋନ ସହିତ ଏକତ୍ର ବ୍ୟବହାର କରାଯାଇପାରେ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, ଭୋକ ହ୍ରାସ, ତରଳ ଝାଡ଼ା, ପେଟ ଯନ୍ତ୍ରଣା, ହିକ୍କା, କୁଞ୍ଚନତା, ନିମୋନିଆ ଏବଂ ରକ୍ତଚାପ ପରିବର୍ତ୍ତନ ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ବ୍ୟବହାର କ୍ଷତିକାରକ ମନେହୁଏ ନାହିଁ, କିନ୍ତୁ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ  ଆପ୍ରେପିଟାଣ୍ଟ ଏକ ନିଉରୋକାଇନିନ-୧ ରିସେପ୍ଟର ଆଣ୍ଟାଗୋନିଷ୍ଟ ଶ୍ରେଣୀର ଔଷଧ ଅଟେ  ଏନ‌କେ୧ ସ‌ହିତ ପି ପଦାର୍ଥର ସଂଯୋଗକୁ ଏହା ଅବରୋଧ କରି କାର୍ଯ୍ୟକ୍ଷମ ହୁଏ  ୨୦୦୩ ମସିହାରେ ୟୁରୋପ ଓ ଯୁକ୍ତରାଷ୍ଟ୍ରରେ ଏହା ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ଅନୁମୋଦିତ ହୋଇଛି । । ଏହା ମର୍କ କମ୍ପାନୀଦ୍ୱାରା ପ୍ରସ୍ତୁତ ହୋଇଛି । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ମୂଲ୍ୟ ପ୍ରାୟ ୨୩୦ ଆମେରିକୀୟ ଡଲାର  ଯୁକ୍ତରାଜ୍ୟରେ ଏହାର ମୂଲ୍ୟ ପ୍ରାୟ ୧୬ ପାଉଣ୍ଡ  ଏହାର ଏକ ଇଞ୍ଜେକସନ ସଂସ୍କରଣ ମିଳୁଛି ଯାହା ଶିରାଭ୍ୟନ୍ତରରେ ଦିଆଯାଏ
ଗୁଗୁଲ ପ୍ଲେ ସେବା , ଏକ ପ୍ରଚ୍ଛଦ ସେବା ଏନେବଙ୍ଗ ଅନ୍ଦ୍ରୋଇଡ ଫୋନ ବା ସେହି ଧାରଣର ଉପକରଣ ପାଇଁ ସଫ୍ଟୱେର ଯୋଗାଣ କାରୀ ସେବା . ଏହି ସେବା ପ୍ରଥମେ ୨୦୧୨ରେ ଆରମ୍ଭ ହେଇଥିଲା । ପ୍ରଥମେ ଗୁଗୁଲ+ ନାମକ ସେବା ସାନୁହ ପ୍ରଦାନ କରିଥିବା ଏହି ଗୁଗୁଲ ପ୍ଲେ ବର୍ତ୍ତମାନ କ୍ରମବର୍ଦ୍ଧିସ୍ତୁ ଅପପ୍ଲିକେସନ ଅବଶ୍ୟକତା ହେତୁ ହଜାର ହଜାର ଅପପ୍ଲିକେସନ ଉପଲବ୍ଘ କରାଇଥାଏ । . ଜାନୁୟାରୀ , ୨୦୧୪ ସୁଦ୍ଧା ଏହାଦ୍ୱାରା ବ୍ୟବହାରକାରୀ ମାନଙ୍କଦ୍ୱାରା ୧ ବିଲିୟନ  ( ୧୦ କୋଟି ) ଥର ବ୍ୟବହାର କରାଯାଇଥିବାର ପ୍ରକାଶ  । . ଅନ୍ତର୍ଭୁକ୍ତ ବିଶିଷ୍ଟ ଉପକରଣ ସବୁ ଗୁଗୁଲ ପ୍ଲେ ଖେଳ ସେବା ଗୁଗୁଲ + ଏହି ପ୍ଲ୍ଯାଟଫର୍ମ ବ୍ୟବହାର କରି ବ୍ୟବହାରକର୍ତା ଥରେ ପଞ୍ଜୀକୃତ ହେଲା ପରେ ଏହାର ବିଭିନ୍ନ ସୁବିଧା ସବୁକୁ ବ୍ୟବହାର କରି ପରେ ଓ ଏହାଦ୍ୱାରା ଲେଖା , ଛବି ଇତ୍ୟାଦି ଅନନ୍ୟ ସାଇଟ ବା ବନ୍ଧୁ ମାନଙ୍କ ସହ ସହଜରେ ଶେୟାର କରି ପଡ଼ିଥାଏ । ଗୁଗୁଲ ମ୍ୟାପ ଏହା ଏକ ବହୁ ଉପଯୋଗୀ ସେବା । ଏହି ମ୍ୟାପଦ୍ୱାରା ପୃଥିବୀର ଯେ କୌଣସି ସ୍ଥାନର ସଟେଲାଇଟ ଚିତ୍ରଦ୍ୱାରା ଦେଖି ହେବା ସହ ରାସ୍ତା ଘାଟ ବ ବିଭିନ୍ନ ଗନ୍ତବ୍ୟ ସ୍ଥଳକୁ ଯିବାର ମାର୍ଗଦର୍ଶନ ମଧ୍ୟ ମୋବାଇଲ ସ୍କ୍ରିନରେ ଉପଲବ୍ଧ ହେଇଥାଏ । ଗୁଗୁଲ ଡ୍ରାଇଭ ଗୁଗୁଲ ଡ୍ରାଇଭ ପଞ୍ଜୀକୃତ ବ୍ୟବହାର କରିଙ୍କୁ ନେଟୱର୍କରେ ଏକ ସ୍ଥାନ ଦେଇଥାଏ। ଏଠାରେ ବ୍ୟବହାର କରି ନିଜର ଦରକାରୀ ଦଲିଲ , ତଥ୍ୟ , ଫଟୋ ଇତ୍ୟାଦି ସାଇତି ରଖିପାରେ । ତାହାଦ୍ୱାରା ତାକୁ ସେ ପୃଥିବୀର ଯେ କୌଣସି ସ୍ଥାନରେ ଥିଲେ ମଧ୍ୟ ଉପଲବ୍ଧ କରି ପଡ଼ିଥାଏ । ଏସବୁ ତଥ୍ୟ ଇଲେକ୍ଟ୍ରୋନିକ ଆକାରରେ ଥିବାରୁ ନଷ୍ଟ ହେଇଯିବାର ସମ୍ଭାବନା ନ ଥାଏ । ବିଜ୍ଞାପନ ଗୁଗୁଲ ମୋବାଇଲ ବିଜ୍ଞାପନ ସେବା ବିଭିନ୍ନ ଆପ୍ଲିକେସନ ଜରିଆରେ ବିଭିନ୍ନ ଦ୍ରବ୍ଯ ବା ବିଷୟ ଉପରେ ଲୋକଙ୍କୁ ଜଣାଇବାରେ ସାହାଯ୍ୟ କରିଥାଏ। ୱାଲେଟ ଅନଲାଇନ ମାଧ୍ୟମରେ କିଣା କିଣି କରିବାକୁ ଗୁଗୁଲ ପକ୍ଷୀରୁ ପଞ୍ଜୀକୃତ ବ୍ୟବହାର କରିବକା ପାଇଁ ୱାଲେଟର ବ୍ୟବସ୍ଥା କରିଛି । ଏଥିରେ ବ୍ୟବହାର କରି ଆଗରୁ କିଛି ଅର୍ଥ ଜମା କରି ରାଖୀ ପାରିବେ ଓ ଅନଲାଇନରେ କିଣା କିଣି ବେଳେ ସେଥିରୁ ସିଧା ସଳଖ ଟ୍ରାନ୍ସଫର ଜରିଆରେ ସହଜରେ ଯେ କାଉନଶୀ ସ୍ଥାନରେ ମୋବାଇଲଦ୍ୱାରା କରି ପାରିବେ । . ଇତିହାସ 1.0 26, 2012. 3.1 16, 2013. 3.2 20, 2013. 4.0 31, 2013. 4.1 9, 2014. 4.2 3, 2014. 4.3 17, 2014. 4.4 7, 2014. 5.0 25, 2014 2, 2014. 6.1 16, 2014. 6.5 17, 2014. 7.0 2, 2015. 8.0 28, 2015. 8.3 5, 2015. 8.4 18, 2015. 8.7 21, 2016. 8.9 14, 2016. 9.0 4, 2016. 9.2 , 2016. 9.4 1, 2016. ଆଧୂନିକୀକରଣ ଗୁଗୁଲ ପ୍ଲେ ମାଧ୍ୟମରେ ଥିବା ସେବା ସମୂହ ଏହାକୁ ପଞ୍ଜୀକୃତ ଭାବେ ବ୍ୟବହାର କରୁଥିବା ଲୋକଙ୍କ ମୋବାଇଲରେ ସ୍ୱତଃ ଆଧୂନିକୀକରଣ ହେଇଥାଏ। ପୁରୁଣା ହେଇଯାଇଥିବା ଅପପ୍ଲିକେସନଗୁଡ଼ିକ ଆପେ ଆପେ ନୂଆ ବିଶେଷତା ଥିବା ଆପ୍ଲିକେଶନଦ୍ୱାରା ଆଧୂନିକୀକରଣ ହେଇଥାଏ ।
୧୬ଶ ଓଡ଼ିଶା ବିଧାନ ସଭା, ୨୦୧୯ ମସିହାରୁ ଆରମ୍ଭ ହୋଇ ଜୁନ ୩,୨୦୨୪ ପର୍ଯ୍ୟନ୍ତ ଚାଲିଥିଲା । ଗୁରୁତ୍ୱପୂର୍ଣ୍ଣ ପଦବୀ ବିଭିନ୍ନ ପଦବୀରେ ଥିବା ବିଧାୟକଙ୍କ ନାମ ।
ଟେଲମିସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ମାଇକାର୍ଡିସ୍ , ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଟେଲମିସାର୍ଟାନ ନାମକ ଏକ ଆଞ୍ଜିଓଟେନସିନ୍ ୨ ରିସେପ୍ଟର ଆଣ୍ଟାଗିନିଷ୍ଟ ଓ ହାଇଡ୍ରୋକ୍ଲୋରୋଥିଆଜାଇଡ ନାମକ ଏକ ଡାଇୟୁରେଟିକର ମିଶ୍ରଣ  ଟେଲିମିସାର୍ଟାନ ବ୍ୟବ‌ହାର ଫଳପ୍ରଦ ନ ହେଲେ ଏହା ବ୍ୟବହୃତ ହୋଇପାରେ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଉପର ଶ୍ୱାସନଳୀ ସଂକ୍ରମଣ, ବାନ୍ତି, ତରଳ ଝାଡ଼ା ଏବଂ ଥକାପଣ ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ଇଲେକ୍ଟ୍ରୋଲାଇଟ ସମସ୍ୟା, ଏବଂ ଆଲର୍ଜି ପ୍ରତିକ୍ରିୟା ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଆଞ୍ଜିଓଟେନସିନ ୨ର ପ୍ରଭାବକୁ ଅବରୋଧ କରି ଟେଲମିସାର୍ଟାନ୍ କାମ କରୁଥିବାବେଳେ କୃକ୍‌କର ଜଳ ବଜାୟ ରଖିବା କ୍ଷମତା ହ୍ରାସ କରି ହାଇଡ୍ରୋକ୍ଲୋରୋଥିଆଜାଇଡ କାର୍ଯ୍ୟକ୍ଷମ ହୁଏ  ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ୨୦୦୦ ମସିହାର ଅନୁମୋଦନ କରାଯାଇଥିଲା  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଏକ ମାସର ଔଷଧର ମୂଲ୍ୟ ବାବଦ ୨୦୧୮ରେ ଯୁକ୍ତରାଜ୍ୟରେ ୧୭ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୧୯ ମସିହାରେ ୬୫ ଡଲାର ଥିଲା ।
ଏଲଜିବିଟି କିମ୍ବା ଜିଏଲବିଟି ହେଉଛି ବିଭିନ୍ନ ଶବ୍ଦମାନଙ୍କର ଅଗ୍ରାକ୍ଷରରେ ଗଠିତ ଏକ ଶବ୍ଦ । ଏହା ଲେସବିଆନ, ଗେ, ବାଇସେକ୍ସୁଆଲ ଏବଂ ଟ୍ରାନ୍ସଜେଣ୍ଡରକୁ ନେଇ ଗଠିତ । ୧୯୯୦ ମସିହାରୁ ଏହି ଶବ୍ଦଟି ପ୍ରଚଳିତ ହୋଇ ଆସୁଅଛି । ପରେ ଏହି ପରିବାରରେ କ୍ୟୁରମାନଙ୍କୁ ଯୋଡ଼ା ଯାଇ ପୁରା ଶବ୍ଦ ଏବେ ଏଲଜିବିଟିକ୍ୟୁ ଉପଯୋଗ କରାଯାଉଛି । ଏହି ଶବ୍ଦଟି କେବଳ ଯେଉଁମାନେ ଅସମଲିଙ୍ଗି ନୁହଁନ୍ତି ଯଥା ଗେ, ଲେସବିଆନ ଆଦିଙ୍କୁ ନବୁଝାଇ ବିଭିନ୍ନ ସେକ୍ସୁଆଲିଟି ଏବଂ ଲିଙ୍ଗଗତ ସଂସ୍କୃତି ବିଷୟରେ ପ୍ରତିନିଧିତ୍ୱ କରିଥାଏ । ଶବ୍ଦଟିର ଇତିହାସ ପ୍ରଥମ ବହୁଳ ଭାବରେ ବ୍ୟବହୃତ ଶବ୍ଦ, ସମଲିଙ୍ଗୀ  , ବର୍ତ୍ତମାନ ମୁଖ୍ୟତଃ ବୈଜ୍ଞାନିକ ପ୍ରସଙ୍ଗରେ ବ୍ୟବହୃତ ଏକ ଶବ୍ଦ; ବେଳେବେଳେ ଯୁକ୍ତରାଷ୍ଟ୍ରରେ ନକାରାତ୍ମକ ଅର୍ଥ ବହନ କରିଛି  ୧୯୭୦ ଦଶକରେ ଗେ   ଏକ ଲୋକପ୍ରିୟ ଶବ୍ଦ ହୋଇଥିଲା
ବାସୁଦେବ ସୁନାନୀ  (ଜନ୍ମ : ୨୭ ସେପ୍ଟେମ୍ବର ୧୯୬୨), ଜଣେ ଓଡ଼ିଆ ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି  । ନିଜ କବିତା ସଂକଳନ ବୋଧହୁଏ ଭଲ ପାଇବା ମୋତେ ଜଣା ନାହିଁ ପାଇଁ ସୁନାନୀ ୨୦୧୪ ମସିହାରେ ଏହି ପୁରସ୍କାର ଲାଭ କରିଥିଲେ । ତାଙ୍କ କବିତାରେ ଜାତି-ଶ୍ରେଣୀ ଆଧାରରେ ସମାଜର ସବୁଠାରୁ ତଳସ୍ତରରେ ଥିବା ବ୍ୟକ୍ତିମାନଙ୍କର କଥା ଓ ସେମାନଙ୍କ ସାଂସ୍କୃତିକ ଜୀବନ ପ୍ରତିଫଳିତ ହେଇଥାଏ । ସେ କେନ୍ଦ୍ର ସରକାରଙ୍କ ପଶୁପାଳନ ବିଭାଗର ଡେପୁଟି କମିଶନର ଭାବରେ ଦିଲ୍ଲୀରେ ଚାକିରୀ କରନ୍ତି ।
ଉଦୟଗିରି, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ନେଲଲୋର ଜିଲ୍ଲାର ଏକ ମଣ୍ଡଳ ସ୍ତରୀୟ ସହର । ଭୌଗୋଳିକ ଅବସ୍ଥିତି ଉଦୟଗିରିର ଭୌଗୋଳିକ ଅବସ୍ଥିତି 14.8667  79.3167    / 14.8667; 79.3167. ଠାରେ । ସମୁଦ୍ରପତ୍ତାନଠାରୁ ଏହା ୭୫୭ ଫୁଟ ଉପରେ । ଇତିହାସ ଉଦୟଗିରିର ଜଣା ଇତିହାସ ୧୪ଶ ଶତାବ୍ଦୀର । ଏହା ଓଡ଼ିଶାର ତତ୍କାଳୀନ ଲାଙ୍ଗୁଳା ଗଜପତିଙ୍କ ରାଜ୍ୟର ରାଜଧାନୀ ରହିଥିଲା । ୧୫୧୨ ମସିହା ସମୟକୁ ଏହା ବିଜଯନଗରର କୃଷ୍ଣଦେବ ରାୟଙ୍କ ଅଧୀନକୁ ଆସିଥିଲା ।ଲାଙ୍ଗୁଳା ଗଜପତି ନିରଣନ କରିଥିବା ଉଦୟଗିରି ଦୁର୍ଗ ଚତୁର୍ଦିଗରୁ ଦୁର୍ଗମ ଥିଲା । ପୂର୍ବ ଦିଗରେ ଥିବା ଏକମାତ୍ର ଜଙ୍ଗଲ ରାସ୍ତା ଦେଇ ଏହା ଭିତରକୁ ପ୍ରବେଶ ସମ୍ଭବ ଥିଲା । କୃଷ୍ଣଦେବ ରାୟ ଏହାକୁ ୧୮ ମାସ କାଳ ଘେରେଇ ରାଖୀ ଯୁଦ୍ଧ କରିବା ପରେ ଏହାକୁ ଅଧିକାର କରିବାକୁ ସକ୍ଷମ ହେଇଥିଲେ । ଏହି ଯୁଦ୍ଧରେ ଗଜପତି ରାଜା ପ୍ରତପୁରୁଦ୍ର ଦେବଙ୍କ ପରାଜୟ ହେଇଥିଲା । ଗଜପତି ଓ ବିଜଯନଗର ସାମ୍ଭ୍ରାଜ୍ୟର ଶାସନ କାଳରେ ଦୁର୍ଗର ପରିବର୍ଦ୍ଧନ କାର୍ଯ୍ୟ ହେଇଥିଲା । ସମୁଦାୟ ସହର ଓ ଚତୁପାର୍ଶ୍ୱରେ ଥିବା ପାହାଡକୁ ପ୍ରାଚୀରଦ୍ୱାରା ଅବଦ୍ଧ କରାଯାଇଥିଲା । ଏହି ପ୍ରାଚୀର ପାହାଡ ଉପରର ୧୦୦୦ ଫୁଟ ଉତ୍ଛ ସ୍ଥାନ ପାଇଁ ମଧ୍ୟ ନିର୍ମିତ ହେଇଥିଲା । ଦୁର୍ଗ ମଧ୍ୟରେ ୧୩ଟି ପ୍ରସାଦ ଥିଲା । ଏସଡ଼ବଲଇଉ ମଧ୍ୟରୁ ୮ଟି ପାହାଡ ଉପରେ ଓ ଅନନ୍ୟଗୁଡ଼ିକ ପାହାଡର ତଲଦେଶରେ ଥିଲା । ଏହା ମଧ୍ୟରେ ସୁନ୍ଦର ମନ୍ଦିର ଓ ଉଦ୍ୟାନ ମାନ ମଧ୍ୟ ନିର୍ମିତ ହେଇଥିଲା । ବିଜଯନଗର ସମ୍ଭ୍ରାଜ୍ୟ ର ପାଟଣା ପରେ ଗୋଲୁଣ୍ଡା ମୁଖିଆ ମାନଙ୍କଦ୍ୱାରା ଏହା ଶାସିତ ହେଲା । ଗୋଳକୁନ୍ଦାର ମୁଖ୍ୟ ସୁଲତାନ ଅବଦୁଲ୍ଲା ମନ୍ଦିର ଉପରେ ଥିବା ମସ୍ଜିଦ ନିର୍ମାଣ କରିଥିବା କଥା ମସଜିଦର କାନ୍ଥରେ ଲେଖା ରହିଛି । ଏହା ପରେ ଏହା ଆର୍କଟର ନବାବଙ୍କ ଅଧୀନକୁ ଆସିଲା । ସେ ମୁସ୍ତାଫା ଅଲି ଖାନଙ୍କୁ ତାହା ଜାଗିର ଭାବରେ ପ୍ରଦାନ କରିଥିଲେ । ତାଙ୍କ ବଂଶଧରମାନେ ଏହାକୁ ୧୮୩୯ ମସିହା ଯାଏ ଶାସନ କରିଥିଲେ ଓ ସେମାନେ ବିଶ୍ୱାସ ଘାତକତା କରିବାରୁ ତାହା ପୁନଶ୍ଚ ନବାବଙ୍କ ଅଧୀନକୁ ଗଲା । ବର୍ତ୍ତମାନ ଏହି ସହରକୁ  ' ନବାବି ଆଡ୍ଡା  " କୁହାଯାଇଥାଏ । ଏଠାରେ ସଂଖ୍ୟାଧିକ ମୁସଲମାନ ସଂପ୍ରଦାଯ ଲୋକ ରହିବା ସହ ଏଠାରେ ଉର୍ଦ୍ଦୁ ଓ ହିନ୍ଦୀ ଉଭୟ ଭାଷା ତେଲୁଗୁ ସହ ପ୍ରଚଳିତ । ଏହି ସ୍ଥାନ ନେଲଲୋରଠାରୁ ୯୬ କିଲୋମିଟର ଦୂର ।
ସେନୋବାମେଟ, ବେପାର ନାମ ଏକ୍ସକୋପ୍ରି   ଏବଂ ଓଣ୍ଟୋଜ୍ରି   ଏକ ଔଷଧ ଯାହା ଅପସ୍ମାରର ଚିକିତ୍ସା ପାଇଁ ବ୍ୟବହୃତ ହୁଏ, ବିଶେଷ ଭାବରେ ଫୋକାଲ୍-ଅନସେଟ୍ ଅପସ୍ମାର ନିମନ୍ତେ । ଏହା ଅନ୍ୟାନ୍ୟ ଔଷଧ ସହିତ ଏକତ୍ର ବ୍ୟବହୃତ କରାଯାଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଥକାପଣ, ଦ୍ୱିତ ଦୃଷ୍ଟି, ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଷୁଦ୍ର କ୍ୟୁଟି  , ଇଓସିନୋଫିଲିଆ ସ‌ହିତ ଔଷଧ ପ୍ରତିକ୍ରିୟା   ଏବଂ ଆତ୍ମହତ୍ୟା ପ୍ରବଣ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ; ତଥାପି, ଏହା ଆୟନ ଚ୍ୟାନେଲଗୁଡ଼ିକୁ ପରିବର୍ତ୍ତନ କରେ । ୨୦୧୯ ମସିହାରେ ଆମେରିକାରେ ଏବଂ ୨୦୨୧ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ସେନୋବାମେଟ ଅନୁମୋଦିତ ହୋଇଥିଲା । ଏହା ନିୟନ୍ତ୍ରିତ ପଦାର୍ଥ ଅଧିନିୟମର ସିଡ୍ୟୁଲ୍ ୫ରେ   ଅଛି। ଯୁକ୍ତରାଷ୍ଟ୍ରରେ ୧୦୦ ମିଗ୍ରାର ୩୦ଟି ବଟିକାର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୦୦୦ ଡଲାର ଅଟେ ।
ଯାହାକୁ ରଖିବେ ଅନନ୍ତ, ୧୯୮୮ ମସିହାରେ ମୁ୍କ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବସନ୍ତ ନାୟକ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅସୀମ କୁମାର ଏହି କଥାଚିତ୍ରଟିର ନିର୍ଦ୍ଦେଶଣା ଦେଇଥିଲେ । ଏହି କଥାଚିତ୍ରରେ ସାପଙ୍କ ମ‌ହିମା ବିଷୟରେ କିଛି ଦୃଶ୍ୟ ରହିଛି । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଉତ୍ତମ ମହାନ୍ତି ଓ ଅପରାଜିତା ମହାନ୍ତି । ବିଜୟ ମହାନ୍ତି, ଶ୍ରୀରାମ ପଣ୍ଡା, ସୁଜାତା ଆନନ୍ଦ, ପୃଥ୍ୱୀରାଜ ନାୟକ, ଦେବୁ ବ୍ରହ୍ମା, ହର ପଟ୍ଟନାୟକ, ନିହାରିକା ସାହୁ, କାନ୍ତ ସିଂହ, ଜୟୀରାମ ସାମଲ, ଦୁଃଖୀରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ଶ୍ରୀରାମ ପଣ୍ଡା ସୁଜାତା ଆନନ୍ଦ ପୃଥ୍ୱୀରାଜ ନାୟକ ଦେବୁ ବ୍ରହ୍ମା ହର ପଟ୍ଟନାୟକ ନିହାରିକା ସାହୁ କାନ୍ତା ସିଂ ଜୟୀରାମ ସାମଲ ଦୁଃଖୀରାମ ସ୍ୱାଇଁ ଗୀତ ଓ ସଙ୍ଗୀତ ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ । ଅନୁରାଧା, ଶ୍ରୀକାନ୍ତ, ତୃପ୍ତି ଦାସ ଓ ଦେବାଶିସ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବଳିଦାନ, ୧୯୭୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।
ଚମ୍ଫାଈ, ଭାରତୀୟ ରାଜ୍ୟ ମିଜୋରମର ଏକ ସୀମା ବର୍ତୀ ସହର । ଏହା ଚମ୍ଫାଈ ଜିଲ୍ଲାର ସଦର ମହକୁମା ମଧ୍ୟ । ଇଣ୍ଡୋ- ମିଆଁମାର ସୀମାରେ ଥିବା ହେତୁ ଏହା ଗୁରୁତ୍ୱପୂର୍ଣ ।ଏହି ସହର ଦେଇ ମିଆଁମାର ସଙ୍ଗେ ଭାରତର ବହୁତ ବାଣିଜ୍ୟ କାରବାର ହେଇଥାଏ । ଚମ୍ଫାଈ ସହରର ଆୟତନ ୩,୧୮୫.୮୩ ବର୍ଗ କିଲୋମିଟର ହେଇଥିବା ବେଳେ ବାର୍ଷିକ ବର୍ଷାଜଳ ୧,୮୧୪ ମିଲିମିଟର ହେଇଥାଏ । ଇତିହାସ ଚମ୍ଫାଈ , ପୂର୍ବତନ ମିଜୋ ମୁଖ୍ୟ ଲାଳବୁରା ସାଇଲୋଙ୍କ ମୁଖ୍ୟ ଦପ୍ତର ଥିଲା । ବ୍ରିଟିଶ ଶାସକମାନେ ୧୮୭୧-୭୨ରେ ତାଙ୍କୁ ପରାଜିତ କରି ଚମ୍ଫାଈକୁ ଏକ ଦୁର୍ଗର ମାନ୍ୟତା ଦେଇଥିଲେ । ଅର୍ଥନୈତିକ ପରିସ୍ଥିତି ମୁଖ୍ୟତଃ କୃଷି ଉପରେ ନିର୍ଭର ଶୀଳ ଚମ୍ଫାଈରେ ସୀମାବର୍ତୀ ବାଣିଜ୍ୟ ମଧ୍ୟ ହେଇଥାଏ । ମିଆଁମାର ଦେଶ ସହ ଏହାର ବାଣିଜ୍ୟିକ ସମ୍ପର୍କ ଥାଏ । ଏଠାରେ ଉପପନ୍ନ ଧାନ ଓ ଅଙ୍ଗୁର ଦେଶ ଓ ବିଦେଶକୁ ରପ୍ତାନି ହୁଏ । ପାଗ ଚମ୍ଫାଈର ପାଗ ଖୁବ ଆରାମଦାୟକ । ଶୀତକାଳୀନ ତାପମାତ୍ରା ୧୦ ଡିଗ୍ରୀରୁ ୨୦ ଡିଗ୍ରୀ ରହି , ଗ୍ରୀଷ୍ମ ଦିନରେ ଏହା ୧୫ରୁ ୩୦ ଡିଗ୍ରୀ ମଧ୍ୟରେ ରହେ । ଶିକ୍ଷା ବ୍ୟବସ୍ଥା ଚମ୍ଫାଈ କଲେକ ସେଠାରେ ଏକମାତ୍ର ଉଛ ଶିକ୍ଷା କେନ୍ଦ୍ର ହେଇଥିବା ବେଳେ ସରକାରୀ ଓ ବେସରକାରୀ ସ୍କୁଲଗୁଡ଼ିକ ରହିଛି । ଚ୍ୟାମ୍ଫାଈ ଏକ ସୁରମ୍ୟ ସ୍ଥାନ । ଏହାର ଚତୁଃପାର୍ଶ୍ୱରେ ପାର୍ବତ୍ୟ ଅଞ୍ଚଳ ଥିବା ବେଳେ ଏହାର ସଂସ୍କୃତି ମଧ୍ୟ ଖୁବ ଉତ୍ତମ । ଚମ୍ଫାଈ ନିକଟସ୍ଥ ଅନ୍ୟ ସୁନ୍ଦର ଦର୍ଶନୀୟ ସ୍ଥାନ ସବୁ ରହିଛି । ମିଡିଆ     ଯାତାୟତ ସୁବିଧା ଚମ୍ଫାଈ ଓ ଆଇଜ୍ୱାଳ ମଧ୍ୟରେ ଦୂରତା ୧୯୪ କିଲୋମିଟର ଓ ଏହି ଦୁଇ ସ୍ଥାନ ବସ ଓ ସୁମୋ ଗାଡିଦ୍ୱାରା ସଂଯୁକ୍ତ ।  'ପବନ ହଂସ  "ଦ୍ୱାରା ହେଲିକେପ୍ଟର ସେବା ଆରମ୍ଭ ହେଇ ଗମନାଗମନର ସୁବିଧା ହେଇପାରିଛି ।
ଏନସେଫାଲାଇଟିସ  (ଇଂରାଜୀ ଭାଷାରେ ) ରୋଗରେ ମାନବ ମସ୍ତିଷ୍କର   ପ୍ରଦାହ   ହୁଏ  । ସାଂଘାତିକ ହେବା ପରିବର୍ତ୍ତନଶୀଳ । ମୁଣ୍ଡ ବିନ୍ଧା, ଜ୍ୱର, ମାନସିକ ଦ୍ୱନ୍ଦ୍ୱ  , ଅନମନୀୟ ବେକ, ବାନ୍ତି   ଇତ୍ୟାଦି ଲକ୍ଷଣମାନ ଏ ରୋଗରେ ଦେଖାଯାଏ । ରୋଗ ସାଂଘାତିକ ହେଲେ ବାତ  , କ‌ହିବା ସମସ୍ୟା, ସ୍ମୃତି ସମସ୍ୟା  , ଶ୍ରବଣ ସମସ୍ୟା   ଇତ୍ୟାଦି ସୃଷ୍ଟି ହୁଏ । ଏନସେଫାଲାଇଟିସ ରୋଗ ଅନେକ ପ୍ରକାରର ଭୁତାଣୁ   ଯୋଗୁ ହୋଇପାରେ ଯଥା:- ହର୍ପିସ ସିମ୍ପ୍ଲେକ୍ସ ଭୁତାଣୁ  , ଜଳାତଙ୍କ, ଜୀବାଣୁ  ( : ) ଓ ପରଜୀବୀ   :   । ଏହା ବ୍ୟତୀତ ଅଟୋଇମ୍ମ୍ୟୁନ ରୋଗ   ଓ କେତେକ ଔଷଧ ଯୋଗୁ ମଧ୍ୟ ହୋଇପାରେ । ଅନେକ କ୍ଷେତ୍ରରେ ଏହାର କାରଣ ସ୍ପଷ୍ଟ ହୋଇପାରେନି । ଦୁର୍ବଳ ଇମ୍ମ୍ୟୁନ ପ୍ରଣାଳୀ   ଯୋଗୁ ମଧ୍ୟ ଏହା ହୋଇପାରେ । ଲକ୍ଷଣ ଅନୁଯାୟୀ ନିର୍ଣ୍ଣୟ କରିବା ପରେ ରକ୍ତ ପରୀକ୍ଷା  , ମେଡିକାଲ ଇମେଜିଙ୍ଗ  , ସେରେବ୍ରୋସ୍ପାଇନାଲ ଫ୍ଲୁଇଡ   ଆନାଲିସିସ ପରୀକ୍ଷା କରି ରୋଗ ନିଶ୍ଚିତ କରାଯାଏ । ଟିକା   ପ୍ରଦାନ କରି କିଛି ଏନସେଫାଲାଇଟିସ ରୋଗ ପ୍ରତିରୋଧ କରିହୁଅ । ଆଣ୍ଟିଭାଇରାଲ ଔଷଧ   ଯେପରିକି ଆସାଇକ୍ଲୋଭିର, ଆଣ୍ଟିକନଭଲସାଣ୍ଟ   ଓ କର୍ଟିକୋସ୍ଟିରଏଡ   ଦେଇ ଚିକିତ୍ସା କରାଯାଇପାରେ । ସାଧାରଣତଃ ଡାକ୍ତରଖାନାରେ ଚିକିତ୍ସା କରାଯାଏ । କେତେକ ରୋଗୀ କୃତ୍ରିମ ଶ୍ୱାସକ୍ରିୟା   ଆବଶ୍ୟକ କରନ୍ତି । ପରିସ୍ଥିତି ନିୟନ୍ତ୍ରଣରେ ଆସିବା ପରେ ରିହାବିଲିଟେସନ   କାର୍ଯ୍ୟକ୍ରମ ହାତକୁ ନିଆଯାଏ । ସାରା ପୃଥିବୀରେ ସନ ୨୦୧୫ରେ ୪.୩ ନିୟୁତ ଲୋକଙ୍କୁ ଏହି ରୋଗ ହୋଇଥିଲା ଓ ୧୫୦,୦୦୦ ଲୋକ ମୃତ୍ୟୁ ବରଣ କରିଥିଲେ ।
ଦୂରଦୃଷ୍ଟି ଓଡ଼ିଆରେ ପ୍ରକାଶିତ ହେଉଥିବା ଏକ ତ୍ରୈମାସିକ ପତ୍ରିକା । ବିଭିନ୍ନ କାରଣ ଦୃଷ୍ଟିରୁ ଏହି ପତ୍ରିକାଟି ପ୍ରକାଶିତ ହେବାର ବର୍ତ୍ତମାନ୍ ବନ୍ଦ ହୋଇଯାଇଛି ।
ଆନ୍ଥ୍ରାକୋଥେରିଡ଼େ  ( : ) ଜଳହସ୍ତୀ-ଭଳି ଏକ ଆର୍ଟିଡାକଟାଇଲ ଅଙ୍ଗୁଲେଟ ଏବଂ ଜଳହସ୍ତୀ ଓ ତିମି ମାଛମାନଙ୍କ ସହ ସମ୍ବନ୍ଧିତ ଏକ ଜାତି  । ଏହି ଜୀବଟି ବର୍ତ୍ତମାନ ବିଲୁପ୍ତ । ସର୍ବପୁରାତନ ଜାତି ଏଲୋମେରିକ୍ସ] ପ୍ରଥମେ ମଧ୍ୟ-ଇଉସିନରେ ଏସିଆରେ ଦେଖାଯାଇଥିଲେ । ସେମାନେ ଆଫ୍ରିକା ଆଉ ଇଉରେସିଆରେ ବୃଦ୍ଧିପାଇଥିଲେ ଓ ଓଲିଗୋସିନ ବେଳେ ସେମାନଙ୍କ ଭିତରୁ କେତୋଟି ଉପଜାତି ଉତ୍ତର ଆମେରିକାକୁ ମଧ୍ୟ ଯାଇଥିଲେ । ସେମାନେ ଇଉରୋପ ଓ ଆଫ୍ରିକାରେ ପରିବେଶର ପରିବର୍ତ୍ତନ ଓ ଘୁଷୁରୀ ଓ ଜଳହସ୍ତୀ ଭଳି ଅନ୍ୟାନ୍ୟ ଆର୍ଟିଓଡାକ୍ଟାଇଲଙ୍କ ସଙ୍ଗେ ସଂଘର୍ଷ ସକାଶେ ମିଓସିନ ସମୟରେ ମରିଯାଇଥିଲେ । କନିଷ୍ଠତମ ପ୍ରଜାତି ମେରିକୋପଟାମସ ଏସିଆରେ ପ୍ଲିଓସିନ ଶେଷ ଆଡ଼କୁ ଏସିଆରେ ମରିଯାଇଥିଲା । ଏହି ଜାତି ପ୍ରଥମେ ଆବିଷ୍ଖୃତ ପ୍ରଜାତି ଆନ୍ଥ୍ରାକୋଥେରିଅମ ନାମରେ ନାମିତ ଓ ତାହାର ଅର୍ଥ  "କୋଇଲା ପଶୁ"  କାରଣ ପ୍ରଥମ ଜୀବାଶ୍ମସବୁ ଫ୍ରାନ୍ସର ପାଲିଓଜିନ ଥିବା କୋଇଲା ଶଯ୍ୟାରୁ ମିଳିଥିଲା । ଆନ୍ଥ୍ରାକୋଥେରିଅମ ପ୍ରଜାତିର ଜୀବାଶ୍ମ ଅବଶେଷ ହାର୍ଭାଡ଼ ବିଶ୍ୱବିଦ୍ୟାଳୟ ଓ ଜିଓଲଜିକାଲ ସର୍ଭେ ଅଫ ପାକିସ୍ଥାନର ମିଳିତ ଗବେଷଣା ପ୍ରକଳ୍ପ  ଅନ୍ତର୍ଗତ ଉତ୍ତର ପାକିସ୍ଥାନର ପଥହାର ମାଳଭୂମିରୁ ଅତି-ପୁରାତନ ମଧ୍ୟ ଓ ଶେଷ ମିଓସିନ ଅବଶେଷରୁ ମିଳିଥିଲା । ଜୀବଙ୍କାଳରେ ଏକ ମଧ୍ୟମ ଆନ୍ଥ୍ରାକୋଥେରିଡ଼େ ଏକ ପତଳା ଜଳହସ୍ତୀ ଆକାରର ଏକ ଅପେକ୍ଷାକୃତ ଛୋଟ, ପତଳା ମୁଣ୍ଡ ଓ ଘୁଷୁରୀ ଭଳି ଦେଖିବାକୁ ହୋଇଥିବ । ପ୍ରତି ପାଦରେ ଚାରିରୁ ପାଞ୍ଚଟି ଆଙ୍ଗୁଳି ଥିଲା ଓ ଓସାରିଆ ପାଦ ପଙ୍କରେ ଚାଲିବାରେ ସାହାଯ୍ୟ କରୁଥିଲା । ସେମାନଙ୍କର ପୂରା ସେଟ ବା ୪୪ଟି ଦାନ୍ତ ଥିଲା ଓ ସେଥିମଧ୍ୟରୁ ଉପର କଳ ଦାନ୍ତରେ ପାଞ୍ଚଟି ମଧ୍ୟକ୍ରେସେନଟ୍ରିକ ଫାଙ୍କା ସ୍ଥାନ ଥିଲା । ଏଗୁଡ଼ିକ କେତେକ ଉପଜାତିଏ ଜଳସ୍ଥ ଉଦ୍ଭିଦ ଖୋଳି ବାହାର କରିବା ପାଇଁ ବ୍ୟବହୃତ ହେଉଥିଲା ।
ଗାଲୁଆ ରୋଗ ବା ସିଆଲାଡେନାଇଟିସ ରୋଗରେ ଲାଳ ଗ୍ରନ୍ଥିର ପ୍ରଦାହ ହୁଏ । ସାଧାରଣତଃ ଏହା ପାରୋଟିଡ, ସବମାଣ୍ଡିବୁଲାର ବା ସବଲିଙ୍ଗୁଆଲ ଗ୍ରନ୍ଥିମାନଙ୍କରେ ହୁଏ । ଦୁଇଟି ମୁଖ୍ୟ ପ୍ରକାରରେ ଏହା ହୁଏ ଯଥା:- ତୀବ୍ର ଏବଂ ଦୀର୍ଘକାଳୀନ ବା କ୍ରନିକ୍ । ତୀବ୍ର ରୋଗରେ ସାଧାରଣତଃ ଏକପାଖିଆ ଯନ୍ତ୍ରଣା, ଜ୍ୱର ଏବଂ ଫୁଲା ହଠାତ୍ ଆରମ୍ଭ ହୁଏ । କ୍ରନିକ୍ ରୋଗରେ ସାଧାରଣତଃ ବାରମ୍ବାର ଦରଜ ହୁଏ, ଖାଇବା ବେଳେ ଫୁଲିଯାଏ । ରୋଗ ଜଟିଳ ହେଲେ କ୍ୱଚିତ୍ ଆବସେସ୍ ଗଠନ ହୋଇପାରେ । ତୀବ୍ର ରୂପ ସାଧାରଣତଃ ଜୀବାଣୁ ସଂକ୍ରମଣରୁ ହୁଏ ଓ ଭୂତାଣୁ ସଂକ୍ରମଣରୁ ହେଲେ ତାହାକୁ ମମ୍ପସ କୁହାଯାଏ । ସଂକୀର୍ଣ୍ଣ ଡକ୍ଟ ବା ନଳୀ ଅଥବା ସିଆଲୋଲିଥିଆସିସ, କାରଣରୁ ରୋଗ କ୍ରନିକ ହୋଇଯାଏ । ବିପଦର କାରଣଗୁଡ଼ିକ ମଧ୍ୟରେ ଲାଳୁଆ ପଥର, କ୍ରନିକ୍ ରୋଗ, ଜୋଗ୍ରେନ ସିଣ୍ଡ୍ରୋମ୍, କିଛି ଔଷଧ ଏବଂ ଆନୋରେକ୍ସିଆ ରୋଗ ଗୁଡ଼ିକ ଉଲ୍ଲେଖନୀୟ । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ଏବଂ ମେଡିକାଲ ଇମେଜିଙ୍ଗଦ୍ୱାରା ସମର୍ଥିତ ହୋଇପାରେ । ନଳୀଦ୍ୱାରରୁ ପୂଜ ବାହାରିବା ଦେଖାଯାଇପାରେ  ସମାନ ଭାବରେ ଉପସ୍ଥାପିତ ହେଉଥିବା ଅନ୍ୟାନ୍ୟ ରୋଗମାନଙ୍କ ନାମ ଯଥାକ୍ରମେ ସିଆଲୋଡେଡେନୋସିସ, ମିକୁଲିଜ ସିଣ୍ଡ୍ରୋମ ଓ ଲାଳଗ୍ରନ୍ଥି ଅର୍ବୁଦ । ତୀବ୍ର ରୋଗକୁ ସାଧାରଣତଃ ଆଣ୍ଟିବାୟୋଟିକ ଦେଇ ଚିକିତ୍ସା କରାଯାଏ । ରିହାଇଡ୍ରସନ, ଗ୍ରନ୍ଥି ମାଲିସ, ଲେମ୍ବୁ ବୁନ୍ଦା ଓ ଭିଟାମିନ୍ ସି ମଧ୍ୟ ସହାୟକ ହୋଇପାରେ । କ୍ରନିକ ରୋଗର ମୂଳ କାରଣକୁ ସିଆଲୋଡେନୋସ୍କୋପି ସମାଧାନ କରିବାରେ ସକ୍ଷମ ହୋଇପାରେ  ଅଧିକ ଜଟିଳ କ୍ଷେତ୍ରରେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ୫୦ରୁ ୭୦ଦଶକରେ ଲୋକମାନେ ସାଧାରଣତଃ ପ୍ରଭାବିତ ହୁଅନ୍ତି । ପ୍ରତି ୧୦,୦୦୦ ହସ୍ପିଟାଲ ଆଡମିଶନରେ ଏହାର ସଂଖ୍ୟା ପ୍ରାୟ ୧ରୁ ୨ଟି ଥାଏ ।
୧୯୬୪   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1964 ବର୍ଷ, 2 ଶହସ୍ରାବ୍ଦର 964 ବର୍ଷ, 20 ଶତାବ୍ଦୀର 64 ବର୍ଷ, ଏବଂ ୧୯୬୦ ଦଶକର 5 ବର୍ଷ ଥିଲା ।
ଜୟପୁର ଇଭାଞ୍ଜେଲିକାଲ୍ ଲୁଥେରାନ୍ ଚର୍ଚ୍ଚ ହେଉଛି ଭାରତର ଏହା ଓଡ଼ିଶାର ଜୟପୁରରେ ଅବସ୍ଥିତ ଏକ ପ୍ରମୁଖ ଲୁଥେରାନ୍ ଖ୍ରୀଷ୍ଟିଆନ ସମ୍ପ୍ରଦାୟ । ଏହା ୧୮୮୨ ମସିହାରେ ସ୍ଥାପିତ ହୋଇଥିଲା। ଭିତ୍ତିପ୍ରସ୍ତର ସେହି ସମଯ଼ରେ, ଜର୍ମାନୀ ଶ୍ଲେସ୍ୱିଗ୍ ହୋଲ୍ଷ୍ଟାଇନ୍ ଇଭାଞ୍ଜେଲିକାଲ୍ ଲୁଥେରାନ୍ ମିଶନ୍ ସୋସାଇଟି  (ଏସଏଚଇଏଲ୍ଏମ୍) ର ପ୍ରତିଷ୍ଠାତା ଥିଲେ ପାସ୍ଟର ଖ୍ରୀଷ୍ଟିଆନ୍ ଜେନସନ୍, ଯିଏ ଭାରତର ଲୋକଙ୍କ ପାଇଁ ପ୍ରାର୍ଥନା କରୁଥିଲେ । ଅଗ୍ରଗାମୀ ଧର୍ମପ୍ରଚାରକ ରେଭ. ଆର୍ନେଷ୍ଟ ପୋଲ ଏବଂ ରେଭ. ହର୍ମନ ବୋଥମ୍ଯ଼ାନ ଭାରତ ଆସି ୧୮୮୨ ମସିହା ମେ ୩୧ ତାରିଖରେ ଓଡ଼ିଶା କୋରାପୁଟ ଜିଲ୍ଲା ପହଞ୍ଚି ମିଶନ କାର୍ଯ୍ଯ଼ ଆରମ୍ଭ କରିଥିଲେ। ଉନବିଂଶ ଶତାବ୍ଦୀର ଶେଷ ଭାଗରେ, ଯେତେବେଳେ ଧର୍ମପ୍ରଚାରକମାନେ ସେଠାରେ ପହଞ୍ଚିଥିଲେ, ସେମାନେ ଅନେକ ଆହ୍ୱାନର ସମ୍ମୁଖୀନ ହୋଇଥିଲେ-ସେଥି ମଧ୍ଯ଼ରୁ ଗୋଟିଏ ଥିଲା ଏକ ଚର୍ଚ୍ଚର ମୂଳଦୁଆ ପକାଇବା। ପ୍ରଥମେ ସେମାନେ ଜଗଦଲପୁର ବସ୍ତର ରାଜ୍ୟ ରାଜାଙ୍କୁ ଭେଟି ଏହି ଅଞ୍ଚଳରେ ଏକ ଚର୍ଚ୍ଚ ନିର୍ମାଣ ଏବଂ ଖ୍ରୀଷ୍ଟିଆନ ଧର୍ମ ପ୍ରଚାର ପାଇଁ ଅନୁମୋଦନ ମାଗିଥିଲେ, କିନ୍ତୁ ଏହି ଉଦ୍ଦେଶ୍ଯ଼ରେ ସେମାନଙ୍କୁ ଅନୁମତି ଦିଆଯାଇ ନଥିଲା। କିନ୍ତୁ ପରେ ସେମାନେ ମହାରାଜା ବିକ୍ରମ ଦେବ-ତୃତୀୟ ଦ୍ୱାରା ଶାସିତ ପଡ଼ୋଶୀ ଜୟପୁର ଯାଇଥିଲେ ଏବଂ ସେ ସେମାନଙ୍କୁ ଅନୁମତି ଏବଂ ଏକ ଜମି ପ୍ରଦାନ କରିଥିଲେ, ଯେଉଁଠିକି ୧୯୦୯ ମସିହାରେ ଜେଇଏଲ ଚର୍ଚ୍ଚ ନିର୍ମାଣ କରାଯାଇଥିଲା। ଜର୍ମାନମାନେ ସ୍ଥାନୀଯ଼ ଭାଷା, ସଂସ୍କୃତି, ରୀତିନୀତି ଏବଂ ସ୍ଥାନୀଯ଼ ଲୋକଙ୍କ ପାରମ୍ପରିକ ବ୍ଯ଼ବସ୍ଥା ଶିଖିବାରେ ସକ୍ଷମ ହୋଇଥିଲେ। କୋଟ୍ପାଦ ମିଶନ ଷ୍ଟେସନ ଅଧୀନରେ ଥିବା ଜୋବା ଗାଁର ପ୍ରଥମ ମହିଳା ଅସିମୁତି ବେହରା ୧୮୮୬ ମସିହା ଡିସେମ୍ବର ୬ ତାରିଖରେ ମିଶନାରୀ ଟିମ୍କେଙ୍କ ଦ୍ୱାରା ବାପ୍ତିଜିତ ହୋଇଥିଲେ। ଏହା ସହିତ, ଅଳ୍ପ ସଂଖ୍ୟକ ସ୍ଥାନୀୟ ଲୋକ ସ୍ୱେଚ୍ଛାକୃତ ଭାବେ ମିଶନର ଅଭିଯାନରେ ଅଂଶଗ୍ରହଣ କରିଥିଲେ  ସେବା ଜଯ଼ପୁର ଇଭାଞ୍ଜେଲିକାଲ୍ ଲୁଥେରାନ୍ ଚର୍ଚ୍ଚରୁ ହିଁ ଖ୍ରୀଷ୍ଟଧର୍ମ ଦକ୍ଷିଣ ଓଡ଼ିଶାର ଭିନ୍ନ-ଭିନ୍ନ ଅଞ୍ଚଳ ଯଥା-ମାଲକାନଗିରି, ନବରଙ୍ଗପୁର ଏବଂ ରାୟଗଡ଼ା ବ୍ଯ଼ାପିଥିଲା। ପରବର୍ତ୍ତୀ ସମଯ଼ରେ, ସମ୍ପ୍ରଦାଯ଼ର ସଦସ୍ଯ଼ମାନେ ସମସ୍ତ ଧାର୍ମିକ ପୃଷ୍ଠଭୂମିର ଲୋକଙ୍କୁ ସେବା ଦେବା ପାଇଁ କୋରାପୁଟ ଜିଲ୍ଲା ବିସମ କଟକ, ନବରଙ୍ଗପୁର ଏବଂ ଲାମ୍ଟାପୁଟରେ ତିନୋଟି ପ୍ରମୁଖ ଖ୍ରୀଷ୍ଟିଆନ ଡାକ୍ତରଖାନା ସ୍ଥାପନ କରିଥିଲେ। ଭାରତର ପ୍ରଥମ ରାଷ୍ଟ୍ରପତି ଏ. ସି. କୋଣ୍ଡପାନ୍ ୧୯୫୪ରୁ ୧୯୬୨ ପର୍ଯ୍ଯ଼ନ୍ତ ଦୁଇଥର କାର୍ଯ୍ଯ଼ କରିଥିଲେ। ତାଙ୍କ ପରେ ଜର୍ମାନ ମିଶନାରୀମାନେ ଏବଂ ପରେ ଜେଇଏଲସିର ଦ୍ୱିତୀଯ଼ ବିଶପ୍ ଥିଲେ।୧୯୭୨ରୁ ୧୯୭୮ ପର୍ଯ୍ଯ଼ନ୍ତ। ଏହି ସମଯ଼ରେ, ଜେଇଏଲସି ଉଲ୍ଲେଖନୀଯ଼ ଅଭିବୃଦ୍ଧି ଏବଂ ପ୍ରଗତିର ସମଯ଼ ଅନୁଭବ କରିଥିଲା। କୋଣ୍ଡପନଙ୍କୁ ଜଣେ ଦୂରଦୃଷ୍ଟିସମ୍ପନ୍ନ ନେତା ଭାବେ ବିବେଚନା କରାଯାଉଥିଲା। ବର୍ତ୍ତମାନ ଚର୍ଚ୍ଚରେ ୨୫୦,୦୦୦ ରୁ ଅଧିକ ସଦସ୍ଯ଼ ଅଛନ୍ତି  ୧୯୫୨ ମସିହାର ସୋସାଇଟି ପଞ୍ଜୀକରଣ ଅଧିନିଯ଼ମ ଅନୁଯାଯ଼ୀ, ଓଡ଼ିଶାର ଆଇ. ଜି. ଆର୍. ଦ୍ୱାରା ଅନୁମୋଦିତ ଏହାର ନିଜସ୍ୱ ନିଯ଼ମ ଏବଂ ନିଯ଼ମାବଳୀ ରହିଛି ଏବଂ ସିନଡ ଚାରି ଜଣ ନିର୍ବାଚିତ ଅଧିକାରୀ ଅଛନ୍ତିଃ ବିଶପ୍, ସିନଡ୍ ଚେଯ଼ାରମ୍ଯ଼ାନ୍, ସଚିବ ଏବଂ କୋଷାଧ୍ୟକ୍ଷ। ସେମାନେ ଚାରି ବର୍ଷ ପାଇଁ କାର୍ଯ୍ଯ଼ କରନ୍ତି। ବର୍ତ୍ତମାନର ପଦାଧିକାରୀମାନେ ହେଲେ ଜେଇଏଲସିର ବିଶପ୍ ବିଧାନ କୁମାର ନାଯ଼କ, ସିନେଡ୍ ଅଧ୍ଯ଼କ୍ଷ ଅନନ୍ତ ନାଗ, ସଚିବ ପ୍ରଫୁଲ୍ଲ ଭାତ୍ରା ଏବଂ କୋଷାଧ୍ୟକ୍ଷ ଯଶବୀର ପଲ୍। ଜେଇଏଲସିର ମୁଖ୍ଯ଼ାଳଯ଼ ଜେଇଏଲସି କେନ୍ଦ୍ରୀଯ଼ କାର୍ଯ୍ଯ଼ାଳଯ଼, ପିନ୍ କୋଡ୍-୭୬୪୦୦୧, ପୋହ୍ଲ ଏବଂ ଭଥମନ୍ ଭବନରେ କାର୍ଯ୍ଯ଼ କରେ  ଜଯ଼ପୁର ଇଭାଞ୍ଜେଲିକାଲ୍ ଲୁଥେରାନ୍ ଚର୍ଚ୍ଚ ହେଉଛି ଭାରତର ଜାତୀଯ଼ ଚର୍ଚ୍ଚ ପରିଷଦ, ଭାରତର ଯ଼ୁନାଇଟେଡ୍ ଇଭାଞ୍ଜେଲିକ୍ ଲୁଥେରାନ୍ ଚର୍ଚ୍ଚ, ଲୁଥେରାନ୍ ୱାର୍ଲ୍ଡ ଫେଡେରେସନ୍ ଏବଂ ୱାର୍ଲ୍ଡ କାଉନସିଲ୍ ଅଫ୍ ଚର୍ଚ୍ଚ ସହିତ ଜଡିତ  ଜେଇଏଲସିର ଅଣଆନୁଷ୍ଠାନିକ ଓଡ଼ିଆ-ଭାଷା ଲୁଥେରାନ୍ ହିମ୍ସ୍ ବୁକ୍ ଆଣ୍ଡ୍ରଏଡ୍ ଆପ୍ ଅଛି, ଯାହା ପ୍ରେମାସିସ୍ ସାଟ୍ମ୍ଯ଼ାନ୍ଙ୍କ ଦ୍ୱାରା ପ୍ରଦାନ କରାଯାଇଛି।
ପୂନମ କୌର  (ଜନ୍ମ: ୨୧ ଅକ୍ଟୋବର ୧୯୮୩) ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ୍ ଯିଏକି ମୁଖ୍ୟତଃ ତେଲୁଗୁ ଏବଂ ତାମିଲ ଚଳଚ୍ଚିତ୍ରରେ ଅଭିନୟ କରନ୍ତି  । ଜନ୍ମ, ପରିବାର ଓ ଶିକ୍ଷା ପୂନମ ୧୯୮୩ ମସିହାର ଅକ୍ଟୋବର ୨୧ ତାରିଖରେ ହାଇଦ୍ରାବାଦରେ ଜନ୍ମଗ୍ରହଣ କରିଥିଲେ । ସେ ହାଇଦ୍ରାବାଦ ପବ୍ଲିକ୍ ସ୍କୁଲରୁ ତାଙ୍କ ସ୍କୁଲ ପାଠପଢ଼ା ଶେଷ କରିବା ପରେ ଦିଲ୍ଲୀସ୍ଥିତ ନ୍ୟାସ୍‌ନାଲ୍ ଇନିଷ୍ଟିଚ୍ୟୁଟ୍ ଅଫ୍ ଫ୍ୟାସନ୍ ଡିଜାଇନିଂରେ ପଢ଼ିଥିଲେ । ଅଭିନୟ ଜୀବନ ୨୦୦୬ରେ ତାଙ୍କ ଅଧ୍ୟୟନ ସମାପ୍ତ ପରେ ସେ ତେଜାଙ୍କ ନିର୍ଦ୍ଦେଶିତ ଏକ ଚଳଚ୍ଚିତ୍ରରେ ଅଭିନୟ କରିବା ପାଇଁ ଚୁକ୍ତି କରିଥିଲେ, ମାତ୍ର କୌଣସି କାରଣ ବଶତଃ ଏହା ମୁକ୍ତିଲାଭ କରିପାରିନଥିଲା । ଏହାପରେ ସେ ତେଜାଙ୍କର ଅନ୍ୟ ଏକ ଚଳଚ୍ଚିତ୍ର ଓକା ଭି ଚିତ୍ରମ୍‌ରେ କାର୍ଯ୍ୟ କରିଥିଲେ । ମାତ୍ର ଏହି ଚଳଚ୍ଚିତ୍ରଟି ମୁକ୍ତିଲାଭ କରିବା ପୂର୍ବରୁ ସେ ମୁଖ୍ୟ ନାୟିକା ଭାବରେ ତାଙ୍କର ଅନ୍ୟ ଏକ ଚଳଚ୍ଚିତ୍ର ମାୟାଜାଲମ୍ ମୁକ୍ତିଲାଭକରିଥିଲା । ୨୦୦୭ ମସିହାରେ ସେ ତାମିଲ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ତାମିଲ କଥାଚିତ୍ର ଥିଲା ନେଜିରୁକମ୍ ବରାଇ । ୨୦୦୮ ମସିହାରେ ସେ ବନ୍ଧୁ ବଲଗା ଜରିଆରେ ସେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୦୮ ମସିହାର ଚର୍ଚ୍ଚିତ ହିନ୍ଦୀ କଥାଚିତ୍ର ଏ ୱେଡ୍‌ନେସ୍‌‌ଡେ ଚଳଚ୍ଚିତ୍ରର ତାମିଲ ରିମେକ୍‌ରେ ସେ ୨୦୧୦ ମସିହାରେ ଅଭିନୟ କରିଥିଲେ, ଯେଉଁଥିରେ ସେ କମଲ ହାସନ୍ ଏବଂ ମୋହନଲାଲ୍‌ଙ୍କ ସହିତ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ । ସେ ତେଲୁଗୁ, ତାମିଲ, ମଲାୟଲମ୍, କନ୍ନଡ଼ ଏବଂ ହିନ୍ଦୀ କଥାଚିତ୍ରରେ ଅଭିନୟ କରିବା ସହିତ ଇଟିଭି ତେଲୁଗୁର ଦୁଇଟି କାର୍ଯ୍ୟକ୍ରମରେ ଅଭିନୟ କରିଛନ୍ତି ।
ଅନିସା ସେୟଦ  (ଜନ୍ମ ୨୨ ସେପ୍ଟେମ୍ବର ୧୯୮୦) ଜଣେ ଭାରତୀୟ ମହିଳା ସୁଟର ଅଟନ୍ତି, ଯେ ୨୦୧୦ ରାଜ୍ୟଗୋଷ୍ଠୀ କ୍ରୀଡାରେ ଦୁଇଟି ସ୍ୱର୍ଣ୍ଣ ପଦକ ଜିତିଥିଲେ  । ସେ ମଧ୍ୟ ୨୦୦୬ରେ ସାଫ୍ କ୍ରୀଡାରେ ସ୍ୱର୍ଣ୍ଣ ଜିତିଥିଲେ । ୨୦୧୪ ରାଜ୍ୟଗୋଷ୍ଠୀ କ୍ରୀଡାରେ ସେ ୨୫ ମିଟର ବିଭାଗରେ ରୌପ୍ୟ ଜିତିଥିଲେ । ଆଦ୍ୟ ଜୀବନ ମୂଳତଃ ପୁନେର ସତାରା ଜିଲ୍ଲାର ଖାଡ଼କିର ବାସିନ୍ଦା ଅନିସା ଅବ୍‌ଦୁଲ୍ ହମିଦ୍ ସୟେଦ୍‌ଙ୍କ ଝିଅ । ତାଙ୍କ ବାପା, ଯେ କି ପୂର୍ବତନ କ୍ଲବ୍ ସ୍ତରୀୟ ଫୁଟ୍‌ବଲ୍ ଖେଳାଳି, ଟେଲ୍‌କୋରେ କିରାଣୀ ଭାବେ କାମ କରୁଥିଲେ । ଅନିସା ମହାବିଦ୍ୟାଳୟରେ ପଢ଼ୁଥିବା ସମୟରେ ଜାତୀୟ ସମର ଶିକ୍ଷାର୍ଥୀ ବାହିନୀ ପାଇଁ ତାଲିମ୍ ନେଉଥିବା ବେଳେ ବନ୍ଧୁକ ଚାଳନା ପାଇଁ ଇଚ୍ଛା ପ୍ରକାଶ କରିଥିଲେ । ପେଶାଗତ ଜୀବନ ଅନିସା ଲେଡି ହ‌ୱାଭାଇ ବିଦ୍ୟାଳୟରେ ପ୍ରାଥମିକ ଶିକ୍ଷ‌ୟିତ୍ରୀ ଭାବେ କାମ କରୁଥିଲେ । ପରେ ସେ ଭାରତୀୟ ରେଳ ପାଇଁ ମହାରାଷ୍ଟ୍ରର ମୁମ୍ବାଇ-ପୁନେର ବ୍ୟସ୍ତ ବ‌ହୁଳ ପଥର ଭାଇଲ୍ ପାର୍ଲ୍ ରେଳ ଷ୍ଟେଷନରେ ଟିକେଟ୍ ସଂଗ୍ରାହକ ଭାବେ କାମ କରୁଥଲେ । ସେ ନିଜ ସ‌ହର ପୁନେକୁ ସ୍ଥାନାନ୍ତରିତ ହେବା ପାଇଁ ଚେଷ୍ଟା କରି ବାରମ୍ବାର ବିଫଳ ହେବାରୁ ଚାକିରୀରୁ ଇସ୍ତଫା ଦେଇଥିଲେ । ଅନିସାଙ୍କ ବନ୍ଧୁକ ଚାଳନା ଜୀବନ ୨୦୦୨ରେ ଗାନି ଶେଖ ଓ ପି ଭି ଇନାମଦାରଙ୍କ ତ‌ତ୍ତ୍ୱାବଧାନରେ ଆରମ୍ଭ ହୋଇଥିଲା । ଅନିସା ପ୍ରଥମ ସ୍ୱର୍ଣ୍ଣ ପଦକ, ରାଜୀ ସାର୍ନୋବତଙ୍କ ସ‌ହ ମିଳିତ ଭାବେ ୨୫ ମିଟର୍ ପିସ୍ତଲ୍‌ରେ ଜିତିଥିଲେ । ସେ ମଧ୍ୟ ୨୬ ଜୁନ୍ ୨୦୧୪ରେ ଗ୍ଲାସ୍‌ଗୋ ନିକଟସ୍ଥ ବ୍ୟାରୀ ବଡ଼ନ୍ ସୁଟିଂ ସେଣ୍ଟରରେ ଅନୁଷ୍ଠିତ ରାଜ୍ୟଗୋଷ୍ଠୀ କ୍ରୀଡାରେ ମହିଳା ୨୫ ମିଟର ପିସ୍ତଲ୍ ବିଭାଗରେ ରୌପ୍ୟ ଜିତିଥିଲେ । ଅନିସା ରାଜ୍ୟଗୋଷ୍ଠୀ କ୍ରୀଡାରେ ୭୭୬.୫ ସ‌ହ ବ୍ୟକ୍ତିଗତ ସ୍ୱର୍ଣ୍ଣ ପଦକ ଜିତିଥିଲେ । ସେ ମଧ୍ୟ ୨୦୦୬ରେ ସାଫ୍ କ୍ରୀଡାରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୪ରେ ସେ ଗ୍ଲାସ୍‌ଗୋର ରାଜ୍ୟଗୋଷ୍ଠୀ କ୍ରୀଡାରେ ୨୫ ମିଟର ପିସ୍ତଲ୍ ବିଭାଗରେ ରୌପ୍ୟ ଜିତିଥିଲେ । ଅନିସା ଆଙ୍ଗଲିଆନ୍ ମେଡ଼ାଲ୍ ହଣ୍ଟ୍ କମ୍ପାନୀଦ୍ୱାରା ସମର୍ଥିତ ହେଉଛନ୍ତି । ବ୍ୟକ୍ତିଗତ ଜୀବନ ଅନିସା ମୁନାରକ ଖାନ୍‌ଙ୍କୁ ବିବାହ କରିଥିଲେ ଓ ୨୦୧୭ରେ ଏକ କନ୍ୟାସନ୍ତାନର ଜନନୀ ହୋଇଥିଲେ । ସେ ବର୍ତ୍ତମାନ ହରିଆନା ରାଜ୍ୟର ଫରିଦାବାଦ ଜିଲ୍ଲାରେ ରହୁଛନ୍ତି । ସତ୍ୟବ୍ରତ ଦାମ ତାଙ୍କର ମାନସିକ ପ୍ରଶିକ୍ଷକ ।
ବିଜୟ ଲକ୍ଷ୍ମୀ ପଣ୍ଡିତ  (୧୮ ଅଗଷ୍ଟ ୧୯୦୦ - ୧ ଡିସେମ୍ବର ୧୯୯୦) ଜଣେ ଭାରତୀୟ କୂଟନୀତିଜ୍ଞ ଓ ରାଜନୀତିଜ୍ଞ, ଜବାହରଲାଲ ନେହେରୁଙ୍କ ଭଉଣୀ, ଇନ୍ଦିରା ଗାନ୍ଧୀଙ୍କ ପିଇସୀ ଓ ରାଜୀବ ଗାନ୍ଧୀଙ୍କ ଜେଜି ପଇସୀ  । ନେହେରୁଙ୍କ ସମୟରେ ସୋଭିଏତ୍ ୟୁନିଅନ୍, ଯୁକ୍ତରାଷ୍ଟ୍ର ଆମେରିକା ଓ ଜାତିସଂଘରେ କାମ କରିବା ପରେ ତାଙ୍କୁ ଭାରତର ସବୁଠାରୁ ଗୁରୁତ୍ୱପୂର୍ଣ୍ଣ କୂଟନୀତିଜ୍ଞ ବାବେ ଲଣ୍ଡନ ଛଡ଼ାଯାଇଥିଲା । ତାଙ୍କର ଲଣ୍ଡନ ରହଣି ଭାରତ-ବ୍ରିଟିଶ ସମ୍ପର୍କ୍କୁ ପରିବର୍ତ୍ତନ କରିଥିଲା । ତାଙ୍କ କୂଟନୀତି ଆନ୍ତ-ସରକାରୀ ସମ୍ପର୍କ ପାଇଁ ଗୁରୁତ୍ୱପୂର୍ଣ୍ଣ ଥିଲା ।
ମେଫ୍ଲୋକ୍ୱିନ,ଏକ ବିକ୍ରୟ ନାମ ଲାରିଆମ, ଏକ ଔଷଧ ଯାହା ମ୍ୟାଲେରିଆର ଚିକିତ୍ସା ଓ ପ୍ରତିଷେଧକ ଭାବେ ବ୍ୟବ‌ହୃତ ହୁଏ । ପ୍ରତିଷେଧକ ଭାବେ ବ୍ୟବ‌ହୃତ ହେଲେ ଏହା ସପ୍ତାହକୁ ଥରେ ଦିଆହୁଏ ଓ ରୋଗ ସଂସ୍ପର୍ଶରେ ଆସିବାର ସମ୍ଭାବନା ଥିଲେ ଏକ ବା ଦୁଇ ସପ୍ତାହ ପୂର୍ବରୁ ଆରମ୍ଭ କରାଯାଏ ଓ ୪ ସପ୍ତାହ ପର୍ଯ୍ୟନ୍ତ ଦିଆଯାଏ । ସାମାନ୍ୟ ଓ ମଧ୍ୟମ ଧରଣର ମ୍ୟାଲେରିଆରେ ଏହା ଦିଆଯାଏ କିନ୍ତୁ ସାଂଘାତିକ ରୋଗରେ ଦିଆଯାଏ ନାହିଁ । ଏହା ପାଟିରେ ଦିଆଯାଏ । ଏହି ଔଷଧର କେତେକପାର୍ଶ୍ୱ ପ୍ରତିକ୍ରିୟାରେ ହେଉଥିବା ମାନସିକ ସମସ୍ୟାମାନଙ୍କର ନାମ ଅବସାଦ, ଉତ୍କଣ୍ଠା ଓ ସ୍ନାୟବିକ ସମସ୍ୟା ଯଥା: କାନରେ ଶବ୍ଦ ଶୁଣାଯିବା,ବାତ ଓ ଦୁର୍ବଳ ଶାରୀରିକ ସନ୍ତୁଳନ ହୁଏ । ଅପସ୍ମାର ଓ ମାନସିକ ସମସ୍ୟା ଥିବା ଲୋକଙ୍କୁ ଏହି ଔଷଧ ଦିଆଯାଏ ନାହିଁ । ବାନ୍ତି, ତରଳ ଝାଡ଼ା, ମୁଣ୍ଡବଥା ଓ ରାସ ଆଦି ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଏ । ଗର୍ଭାବସ୍ଥାରେ ଅନ୍ୟ କୌଣସି ଉପାୟ ନ ଥିଲେ ଏହା ଦିଆଯାଇପାରେ ଅନ୍ୟଥା ଏହା ଦିଆଯାଏ ନାହିଁ । ସ୍ତନ୍ୟପାନ ସମୟରେ ଏହା ଦିଆଯାଏ ନାହିଁ । ଯୁକ୍ତରାଷ୍ଟ୍ର ଆମେରିକାର ସେନାଦ୍ୱାରା ସନ ୧୯୭୦ରେ ପ୍ରଥମେ ମେଫ୍ଲୋକ୍ୱିନ ପ୍ରସ୍ତୁତ କରାଯାଇଥିଲା ଓ ୧୯୮୦ ମଦ୍ୟଭାଗରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ଦୈନିକ ପ୍ରାୟ ୦.୬ରୁ ୧.୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଡୋଜ ପିଛା ଖର୍ଚ୍ଚ ୧୦ ଡଲାର ।
ବିଶ୍ୱ କବିତା ଦିବସ ପ୍ରତିବର୍ଷ ମାର୍ଚ୍ଚ ୨୧ ତାରିଖରେ ପାଳିତ ହୁଏ । ଏହି ଆନ୍ତରଜାତୀୟ ଉତ୍ସବ ଭାରତରେ ମଧ୍ୟ ବହୁ ସ୍ଥାନରେ ପାଳିତ ହୋଇଥାଏ । ଉଦ୍ଦେଶ୍ୟ ୟୁନେସ୍କୋର ଘୋଷଣାନାମା ଅନୁସାରେ ଏହାର ମୂଳ ଉଦ୍ଦେଶ୍ୟ ହେଲା ସାରା ବିଶ୍ୱରେ କବିତା ଲେଖିବା, ପଢ଼ିବା, ପ୍ରକାଶନ କରିବା ଦିଗରେ ପ୍ରୋତ୍ସାହନ ଦେବା ସହ କବିମାନଙ୍କୁ ସମ୍ମାନିତ କରିବା । ଏଥି ସହ କ୍ଷେତ୍ରୀୟ, ରାଷ୍ଟ୍ରୀୟ ତଥା ଅନ୍ତରାଷ୍ଟ୍ରୀୟ ସ୍ତରରେ କବିତା ଆନ୍ଦୋଳନକୁ ମାନ୍ୟତା ଏବଂ ପ୍ରୋତ୍ସାହନ ଦେବା । ଇତିହାସ ୧୯୯୯ ମସିହାରେ ୟୁନେସ୍କୋଦ୍ୱାରା ମାର୍ଚ୍ଚ ୨୧ ତାରିଖକୁ ବିଶ୍ୱ କବିତା ଦିବସ ଭାବେ ପାଳନ କରିବା ନିଷ୍ପତ୍ତି ନିଆଯାଇଥିଲା ।
ଧୁରବାଇ ବ୍ରିଟିଶ ଶାସନ ସମୟରେ ଏକ ରାଜକୀୟ ରାଜ୍ୟ ଥିଲା । ଏହା ଏକତମ ହସ୍ତ-ଭୈୟା ଜାଗିର ଥିଲା ଓ ବୁନ୍ଦେଲ୍ଖାନ୍ଦ୍କ ଏଜେନ୍ସି ଅଧୀନରେ ରହିଥିଲା । ଏହାର ରାଜଧାନୀ ଧୁରବାଇ ସହରରେ ଥିଲା , ଯାହାର ଲୋକ ସଂଖ୍ୟା 1901 ମସିହାରେ 777 ଥିଲା । ଅଧୁନା ଏହା ଉତ୍ତରପ୍ରଦେଶର ଝାଁସୀ ଜିଲ୍ଲାର ଏକ ଅଂଶ ଭାବରେ ରହିଛି । ଏହାର ଶାସକମାନଙ୍କୁ ବ୍ରିଟିଶ ଶାସନକାଳ ରେ3 ହରତୀୟ ରାଜା ବୋଲି କୁହାଯାଉଥିଲା । ଇତିହାସ ଧୁରବାଇ ରାଜ୍ୟ 1812 ମସିହାରେ ବୁନ୍ଦେଳଖଣ୍ଡ ଅଞ୍ଚଳରେ ଅର୍ଚା ରାଜପରିବାରର ବଂଶଜଙ୍କଦ୍ୱାରା ସ୍ଥାପିତ ହେଇଥିଲା । ଦେୱାନ ରାଇ ସିଂହଙ୍କ 8 ଜଣ ପୁତ୍ର ଥିଲେ । ସେମାନଙ୍କୁ ଧୂରବାଇ ସମେତ ବିଜନା ଓ ଟୋରି ଫତେହପୁର ପ୍ରଦାନ କରାଯାଇଥିଲା । ଏହି ରାଜ୍ୟ ଝାଁସୀ ଅଞ୍ଚଳର ପୂର୍ବ ଦିଗରେ ଅବସ୍ଥିତ ଓ ଆଗ୍ରା ଓ ଅଉଧଦ୍ୱାରା ପରିବେଷ୍ଟିତ । 1823ରେ ଦିବାନ ବୁଧ ସିଂହ ଇଂରେଜ ଶାସକମାନଙ୍କଠାରୁ ଏହି ରାଜ୍ୟ ପାଇଁ ସନନ୍ଦ ପାଇଥିଲେ । 1920ରେ ଧୁରବାଇ ଭାରତୀୟ ରାଜା ମାନଙ୍କ ସଂଘରେ ମିଶି ଥିଲେ । ଭରତ ସ୍ୱାଧୀନ ହେଲା ପରେ 1950 ମସିହାରେ ଏହି ରାଜ୍ୟର ମିଶ୍ରଣ ଘଟି ଏହା ପ୍ରଥମେ ବିନ୍ଧ୍ୟ ପ୍ରଦେଶ ଓ ପରେ ମଧ୍ୟ ପ୍ରଦେଶ ଅଧୀନକୁ ଗଲା । ବୁନ୍ଦେଲା ରାଜପୁତ ବଂଶର ଶାସକମାନେ ଏହି ରାଜ୍ୟକୁ ଦିବାନ ନାମ ଗ୍ରହଣ କରି ଶାସନ କରୁଥିଲେ । . ଦିବାନ ସମୂହ .... - .... ପୃଥ୍ଭି ରାଜ .1823 ବୁଧ ସିଂହ 18.. - 1851 ନାହର ସିଂହ 14 1851 - 1910 ରଣଯୋର ସିଂହ 1910 - 1947?
ପୋରାକ୍ଟାଣ୍ଟ ଆଲଫା  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ କୋରୋସର୍ଫ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଅପରିପକ୍ୱ ଶିଶୁମାନଙ୍କଠାରେ ଶ୍ୱାସକ୍ରିୟା ଦୈନ୍ୟ ସିଣ୍ଡ୍ରୋମର   ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ହୁଏ  । ଏହା ମୃତ୍ୟୁ ଏବଂ ନିମୋଥୋରାସେସର ସଙ୍କଟକୁ ହ୍ରାସ କରିଥାଏ । ଏହାକୁ ଟ୍ରାକିଆ ଭିତରକୁ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଧୀର ହୃତ୍‌ସ୍ପନ୍ଦନ, ନିମ୍ନ ରକ୍ତଚାପ ଏବଂ ଅମ୍ଳଜାନ କମିଯାଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଏଣ୍ଡୋଟ୍ରାକିଆଲ ଟ୍ୟୁବର ଅବରୋଧ ହୋଇପାରେ । ଏହା ଫୁସଫୁସ ସର୍ଫାକ୍ଟାଣ୍ଟରେ ଗଠିତ ଯାହା ଫସଫୋଲିପିଡ ଏବଂ ସର୍ଫାକ୍ଟାଣ୍ଟ ପ୍ରୋଟିନରେ ଗଠିତ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୧ ସୁଦ୍ଧା ୩ ମିଲି ଔଷଧର ମୂଲ୍ୟ ପ୍ରାୟ ୧୦୦୦ ଡଲାର ଅଟେ । ଏହା ଘୁଷୁରି ଫୁସଫୁସରୁ ତିଆରି ହୁଏ
ଡିସ୍‌ହାଇଡ୍ରୋସିସ  ଇଂରାଜୀ ଭାଷାରେ ଏକ ପ୍ରକାର ଚର୍ମ ପ୍ରଦାହ ରୋଗ  ; ଏଥିରେ ପାପୁଲି ଓ ପାଦ ତଳିପାରେ ଗଲୁକାରୀ ଫୋଟକା ହୁଏ । ଫୋଟକା ଆକାର ୧ରୁ ୨ ମିମି ହୋଇଥାଏ ଓ ୩ ସପ୍ତାହରେ ଉପଶମ ହୋଇଯାଏ । ସାଧାରଣତଃ ଫୋଟକା ଲାଲ ଦେଖାଯାଏ ନାହିଁ । ଫୋଟକାଗୁଡ଼ିକ କିନ୍ତୁ ବାରମ୍ବାର ହୁଏ । ବାରମ୍ବାର ଫୋଟକା ହେବାଦ୍ୱାରା ଚମ ମୋଟା   ହୁଏ ବା ଫାଟିଯାଏ । ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ରୋଗ ସୃଷ୍ଟି କରିବାରେ ଆଲର୍ଜେନ, ଶାରୀରିକ ତ‌ଥା ମାନସିକ ଚାପ  , ବାରମ୍ଭାର ହସ୍ତ ପ୍ରକ୍ଷାଳନ ଓ ଧାତୁଦ୍ରବ୍ୟମାନଙ୍କର ଟ୍ରିଗର ଭୂମିକା ଥାଏ । ଏହି ରୋଗକୁ ଦେଖି ଓ ଲକ୍ଷଣ ଶୁଣି ସ‌ହଜରେ ରୋଗ ନିର୍ଣ୍ଣୟ କରିହୁଏ । ଏ ରୋଗ ନିର୍ଣ୍ଣୟ ନିମନ୍ତେ ଆଲର୍ଜି ପରୀକ୍ଷା   ଓ ଅନ୍ୟାନ୍ୟ ରୋଗ ଅନୁପସ୍ଥିତି ଦେଖିବା ନିମନ୍ତେ ଜୀବାଣୁ କଲଚର   କରାଯାଏ । ଅନୁରୂପ ଲକ୍ଷଣ ଦେଖାଯାଉଥିବା ଅନ୍ୟ ରୋଗମାନଙ୍କ ନାମ: ପୁସ୍ଚୁଲାର ସୋରିଆସିସ    ଓ କାଛୁ । ଏହି ରୋଗସୃଷ୍ଟିକାରୀ ଟ୍ରିଗରମାନଙ୍କଠାରୁ ଦୂରରେ ରହିଲେ ରୋଗ ସମ୍ଭାବନା ରହିବ ନାହିଁ । କର୍ଟିକୋସ୍ଟିରଏଡ କ୍ରିମ   ଲଗେଇ ଏହାର ଚିକିତ୍ସା କରାଯାଏ । ପ୍ରଥମ ଏକ ବା ଦୁଇ ସପ୍ତାହ ନିମନ୍ତେ ଉଚ୍ଚ କ୍ଷମତା ସମ୍ପନ୍ନ କ୍ରିମ ଆବଶ୍ୟକ ହୋଇପାରେ । ଗଲୁ ନିବାରଣ ନିମନ୍ତେ ଆଣ୍ଟିହିସ୍ଟାମିନ   ଦିଆଯାଏ । ଏହି ଚିକିତ୍ସା ଯଥେଷ୍ଟ ନ ହେଲେ ଟାକ୍ରୋଲିମସ୍   ନାମକ ସ୍ଟିରଏଡ ବଟିକା ଦିଆଯାଇପାରେ ବା ସୋରାଲେନ ପ୍ଲସ ଅଲଟ୍ରାଭାଓଲେଟ ଏ  /   ଚିକିତ୍ସା କରାଯାଏ । ସ୍ୱିଡେନ   ଦେଶରେ ପ୍ରତି ୨,୦୦୦ ଲୋକରେ ଜଣକୁ ଏହି ରୋଗ ହୁଏ । ପୁରୁଷ ଓ ମହିଳାମାନେ ସମ ଭାବରେ ଆକ୍ରାନ୍ତ ହୁଅନ୍ତି । ଏହି ରୋଗ ବିଷୟ ପ୍ରଥମେ ୧୮୭୩ ମସିହାରେ ଲିଖିତ ହୋଇଥିଲା । ପୂର୍ବରୁ ଏହି ରୋଗ ଝାଳ ଅଭାବରୁ ହେଉଥିବାର ବିଶ୍ୱାସ ଥିବା ଯୋଗୁ ଏହି ରୋଗର ଡିସ୍‌ହାଇଡ୍ରୋଟିକ ଅର୍ଥ  'ଝାଳ କଷ୍ଟ'  ନାମକରଣ ହୋଇଥିଲା ।
ଗାଣିତିକ ପଦ୍ଧତିରେ ଏକ ଅଣଶୁନ୍ୟ ହର ତଥା ଦୁଇଟି ପୂର୍ଣ୍ଣାଙ୍କର ଭଗ୍ନାଂଶ ଯଥା;  'କ' / 'ଖ'  ଭାବେ ପ୍ରକାଶ କରାଯାଇପାରୁଥିବା ସମସ୍ତ ସଂଖ୍ୟା ହେଉଛି ପରିମେୟ ସଂଖ୍ୟା । ଏଭଳି ସ୍ଥଳେ ହର ୧ ହେଉ ଥିଲେ ସମସ୍ତ ପୂର୍ଣ୍ଣାଙ୍କ ମଧ୍ୟ ପରିମେୟ ସଂଖ୍ୟାର ଅନ୍ତର୍ଗତ ହେବ । ପରିମେୟ ସଂଖ୍ୟା ସମୂହର ସେଟକୁ ଗାଣିତିକ ସଂକେତ {      } ଦ୍ୱାରା ପ୍ରକାଶ କରାଯାଏ । ସଂଖ୍ୟା ରେଖାରେ ସମସ୍ତ ପରିମେୟ ସଂଖାକୁ ରେଖା ଉପରିସ୍ଥ ବିନ୍ଦୁ ମାଧ୍ୟମରେ ଚିହ୍ନଟ କରାଯାଇପାରିବ । ଗାଣିତିକ ଧର୍ମ ପରିମେୟ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି: ସମସ୍ତ ପରିମେୟ ସଂଖ୍ୟାକୁ ସସୀମ ଦଶମିକ ସଂଖ୍ୟା ତଥା ପୌନଃପୁନିକ ଦଶମିକ ସଂଖ୍ୟାରେ ପ୍ରକାଶ କରାଯାଇପାରିବ । ଯେଉଁ ବାସ୍ତବ ସଂଖ୍ୟାସବୁ ପରିମେୟ ନୁହନ୍ତି ସେ ସବୁ ଅପରିମେୟ ସଂଖ୍ୟା ଅଟନ୍ତି , ଯଥା;୨ର ବର୍ଗମୂଳ  ୨ , ପାଇ ..... ଇତ୍ୟାଦି । ଏକ ଅପରିମେୟ ସଂଖ୍ୟାକୁ ଦଶମିକରେ ପ୍ରକାଶ କରିବାକୁ ଗଲେ ତାହା ଏକ ଅସୀମ ଦଶମିକ ସଂଖ୍ୟା ରୂପେ ପ୍ରକାଶିତ ହୁଏ । ବାସ୍ତବ ସଂଖ୍ୟାର ସେଟ ଅସୀମ, କିନ୍ତୁ ପରିମେୟ ସଂଖ୍ୟାର ସେଟ ସସୀମ ଅଟେ । ଅତଏବ ଗାଣିତିକ ପଦ୍ଧତିରେ ଅପରିମେୟ ସଂଖ୍ୟାସବୁ ହେଉଛି ବାସ୍ତବ ସଂଖ୍ୟା ସେଟର ଏକ ଉପସେଟ । କ/ଖ ରୂପରେ ଲେଖାଯାଇଥିବା ପରିମେୟ ସଂଖାର କ ଓ ଖ ମଧ୍ୟରେ ଯଦି ୧ ବ୍ୟତୀତ ଅନ୍ୟ କୌଣସି ଗୁଣନୀୟକ ନ ଥାଏ, ତେବେ ସେଭଳି ସଂଖ୍ୟାକୁ ପରିମେୟ ସଂଖ୍ୟାର ମାନକ ରୁପ କୁହାଯାଏ ।
ଧାତୁ  ( : ) ହେଉଛି ଏକ ମୌଳିକ, ଯୌଗିକ ବା ମିଶ୍ରଧାତୁ ଯାହାକି ବିଦ୍ୟୁତ ଓ  'ତାପ' ର ସୁପରିବାହୀ ଅଟେ । ଧାତୁ ଗୁଡ଼ିକ ତନ୍ୟ, ନମନୀୟ ହୋଇଥାନ୍ତି ଓ ଘଷିଲେ ଚିକ୍ ଚିକ୍ କରନ୍ତି । କିଛି ମୌଳିକ ଓ ଯୌଗିକ ଯାହାକି ଧାତୁ ନୁହନ୍ତି କିନ୍ତୁ ଉଚ୍ଚ ଚାପ ଯୋଗୁଁ ଧାତବ ପ୍ରକୃତି ପ୍ରଦର୍ଶନ କରିଥାନ୍ତି ।
ରାଜୁଲା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଆମ୍ରେଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଜୁଲା ୨୧.୦୩୮୫ ଉତ୍ତର ଅକ୍ଷାଂଶ ଓ ୭୧.୪୪୩୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜୁଲା ସହରର ମୋଟ ଜନସଂଖ୍ୟା ୩୨୩୯୩ ଅଟେ । ସେଥି ମଧ୍ୟରୁ ୫୦.୮୭% ଜଣ ପରୁଷ ହୋଇଥିବା ବେଳେ ୪୯.୧୩% ଜଣ ନାରୀ ଅଟନ୍ତି । ରାଜୁଲାର ସାକ୍ଷରତା ହାର ୬୩.୮୨% ଅଟେ । ଏହା ଜାତୀୟ ହାରଠାରୁ ୧.୦୨% ପ୍ରତିଶତ କମ ଅଟେ । ସେଥିରୁ ୩୬.୭୦% ପ୍ରତିଶତ ପୁରୁଷ ଓ ୨୭.୧୨% ନାରୀ ଅଟନ୍ତି । ୧୫.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ରାଜୁଲାର ସରକାରୀ ଭାଷା ଅଟେ ।
ଘିମିରି ଏକ ଚର୍ମଜନିତ ରୋଗ ।ସାଧାରଣତଃ ଝାଳ ଅଧିକ ବୋହିଲେ ଘିମିରି ହେବାର ଆଶଙ୍କା ଅଧିକ ଥାଏ । ଏହା ବ୍ୟତିତ ଝାଳ ବାହାରୁ ନଥିବା ବ୍ୟକ୍ତିଙ୍କଠାରେ ମଧ୍ୟ ଘିମିରି ଦେଖାଯାଇଥାଏ । ଶରୀରରୁ ସ୍ୱେଦ ନ ବାହାରିବା ଫଳରେ ଚର୍ମରେ ଲୋମକୂପଗୁଡିକ ବନ୍ଦ ହେଇଯାଏ । ଏହା ଫଳରେ ଶରୀରରେ ଝାଳ ବାହାରି ନଥାଏ । ସାଧାରଣତଃ ଖରାଦିନେ ପ୍ରାୟ ଲୋକଙ୍କଠାରେ ଘିମିରି ବାହାରି ଥାଏ । ଏହା ବାହାରିବାର କେତେକ କାରଣ ରହିଛି, ଯଥା-ପେଟ ସଫା ନ ରହିବା, ହର୍ମୋନରେ ଅସନ୍ତୁଳ ଦେଖାଗଲେ, ରକ୍ତ ବିଶୁଦ୍ଧ ନ ରହିଲେ, ସନ୍ତୁଳିତ ଖାଦ୍ୟ ନ ଖାଇଲେ, କୌଣସି କାରଣରୁ ଆଲର୍ଜି ହେଇଥିଲେ, ପ୍ରଦୂଷିତ ବାୟୁମଣ୍ଡଳ ସଂସ୍ପର୍ଶରେ ଆସିଲେ । ଉପଚାର ଘିମିରର ଉପଚାର ପାଇଁ ନିମ୍ମୋକ୍ତ ଘରୋଇ ଉପଚାର କରାଯାଇପାରେ । ଗାଧୋଇବା ପାଣିରେ ଡେଟଲ ପକାଇ ଗାଧାନ୍ତୁ । ନିମ୍ବଯୁକ୍ତ ସାବୁନ ବ୍ୟବହାର କରନ୍ତୁ ନଚେତ ପାଣିରେ ନିମ୍ବପତ୍ରକୁ ଫୁଟାଇ ସେହି ଫୁଟାପାଣି ଥଣ୍ଡା ହେଲେ ଗାଧାନ୍ତୁ । ସଫା କଟନ ଡ୍ରେସ ବା ଶାଢି ପିନ୍ଧନ୍ତୁ । ଫ୍ରିଜ ପାଣି ନ ପିଇ ମାଠିଆ ବା ସୁରେଇର ପାଣି ପିଅନ୍ତୁ ।
ରୋହିଦାସ ସିଂ ନାଗ, ମୁଣ୍ଡାରୀ ଭାଷାର ଲିପି ମୁଣ୍ଡାରୀବାନିର ସ୍ରଷ୍ଟା । ୨୦୦୪ ମସିହାରେ, ଭାରତ ମୁଣ୍ଡା ସମାଜ ଏହି ଲିପିକୁ ସ୍ୱୀକୃତି ଦେଇଛି ଓ ରୋହିଦାସ ସିଂ ନାଗଙ୍କୁ  "ଅଲଗୁରୁ"  ଉପାଧୀ ପ୍ରଦାନ କରିଛି । ବ୍ୟକ୍ତିଗତ ଜୀବନ ରୋହିଦାସ, ୧୯୩୪ ମସିହା ଫେବୃଆରୀ ୫ତାରିଖରେ, ମୟୁରଭଞ୍ଜ ଜିଲ୍ଲାର ଚାନ୍ଦୁଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗୋରା ସିଂ ଓ ମାତାଙ୍କ ନାମ ରଇବାରୀ ସିଂ । ରୋହିଦାସଙ୍କ ବାଲ୍ୟଶିକ୍ଷା ଗୟଲକଟା ପ୍ରାଥମିକ ବିଦ୍ୟାଳୟ, ଦେଉଳି ମଧ୍ୟ ଇଂରାଜୀ ବିଦ୍ୟାଳୟ ଓ ବାରିପଦାର ଶରତ ଚନ୍ଦ୍ର ବିଦ୍ୟାପୀଠରେ ହୋଇଥିଲା । ସେ ନବମ ଶ୍ରେଣୀରେ ପାଠ ଛାଡିଥିଲେ । ପରବର୍ତ୍ତୀ ସମୟରେ ତାଙ୍କର ବିବାହ ରଙ୍ଗାମାଟିଆ ଗ୍ରାମର ରତ୍ନମଣି ସିଂଙ୍କ ସହ ହୋଇଥିଲା । ମାତ୍ର ବାରବର୍ଷ ସମୟରେ ସେ, ମୁଣ୍ଡାରୀବାନି ଲିପି ଉଦ୍ଭାବନ କରିଥିଲେ । କାନ୍ଥରେ କାଦୁଅ ଲିପି, ସେ ଏହି ଲିପିର ଆକୃତି ସୃଷ୍ଟି କରିଥିଲେ । ମୁଣ୍ଡାରୀବାନି ଲିପି ମୁଣ୍ଡାରୀବାନି ଲିପିରେ ୫ଟି ସ୍ୱରବର୍ଣ୍ଣ ଓ ବାଇଶଟି ବ୍ୟଞ୍ଜନବର୍ଣ୍ଣ ସହିତ ଚାରୋଟି ଧ୍ୱନି ସଂକେତ ରହିଛି । ରୋମାନ ଲିପି ସଦୃଶ ଏହାର ବ୍ୟବହାର ହୋଇଥାଏ । ଏଥିରେ ମାତ୍ରା, ଫଳା ଓ ଯୁକ୍ତାକ୍ଷର ପ୍ରଚଳନ ନାହିଁ । ୧୯୮୦ ମସିହାରେ ରୋହିଦାସ ସିଂ ଏହି ଲିପିର ନାମ  "ମୁଣ୍ଡାରୀବାନି"  ରଖିଥିଲେ । ଭାରତ ମୁଣ୍ଡା ସମାଜ ଏହି ଲିପିର ପ୍ରଚାର ଓ ବ୍ୟବହାର କ୍ଷେତ୍ରରେ ବ୍ୟାପକ ପଦକ୍ଷେପ ଗ୍ରହଣ କରିଛି । ପ୍ରାଥମିକ ଶ୍ରେଣୀ ପାଇଁ ମୁଣ୍ଡାରୀ ଭାଷାରେ ପୁସ୍ତକ ଉପଲବ୍ଧ କରାଗଲାଣି । ବର୍ତ୍ତମାନ ଓଡ଼ିଶା, ଝାଡ଼ଖଣ୍ଡ ଓ ପଶ୍ଚିମ ବଙ୍ଗରେ ଏହି ଲିପି ମାଧ୍ୟମରେ ମୁଣ୍ଡାରୀ ଭାଷା ଶିକ୍ଷାଦାନ କରାଯାଉଛି । ଏହି ଲିପି କମ୍ପ୍ୟୁଟରରେ ମଧ୍ୟ ପ୍ରୟୋଗ କରାଯାଇପାରୁଛି । ମୁଣ୍ଡାରୀ ଭାଷା ଏବେ ପର୍ଯ୍ୟନ୍ତ ସରକାରୀ ସ୍ୱୀକୃତି ଲାଭ କରିପାରିନାହିଁ । ଉପାଧୀ ଓ ସମ୍ମାନ ଭାରତ ମୁଣ୍ଡା ସମାଜ ତରଫରୁ  "ଅଲଗୁରୁ"  ଉପାଧୀ - ୨୦୦୪ ଆଦିବାସୀ ଭାଷା ଓ ସଂସ୍କୃତି ଏକାଡେମୀ ତରଫରୁ ସାଧାରଣତନ୍ତ୍ର ଉତ୍ସବରେ ସମ୍ମାନୀତ - ୧୯୯୬ ୨୦୧୨ ମସିହା ଡିସେମ୍ବର ୩୦ତାରିଖରେ ରୋହିଦାସ ସିଂ ନାଗ ଇହଲିଳା ସମ୍ବରଣ କରିଥିଲେ ।